הוועדה לענייני ביקורת המדינה, כנסת 20, פרוטוקול מספר 149, 2016-08-02 09:00

קארין אלהרר: בוקר טוב לכולם.

קארין אלהרר: אני מתכבדת לפתוח את ישיבת הועדה לענייני ביקורת המדינה.

קארין אלהרר: היום 2 באוגוסט 2016, כ"ז בתמוז התשע"ב.

קארין אלהרר: נושא הדיון: היבטים בקידום שילובם של יוצאי אתיופיה, דוח מבקר המדינה 63ג' ובקשה לחוות דעת מבקר המדינה בנושא אלימות משטרתית כנגד בני הקהילה.

קארין אלהרר: זוהי ישיבת מעקב.

קארין אלהרר: אני מקדמת בברכה את מנכ"לית משרד המשפטים, הגב' אמי פלמור, את נציגי משרד מבקר המדינה ואת האורחים המכובדים.

קארין אלהרר: נציגי המבוקרים כמובן.

קארין אלהרר: תראו, זו הפעם האני לא יודעת כמה כבר, פעם רביעית או חמישית, שאנחנו מקיימים דיון בוועדה בנושא שילובם של יוצאי אתיופיה.

קארין אלהרר: אנחנו היום נקדיש את רוב הדיון ובוודאי נשמע סקירה מלמדת בנוגע לדוח של הצוות למיגור הגזענות.

קארין אלהרר: אל"ף, קיומו של הדוח הזה הוא חשוב.

קארין אלהרר: זו אמירה, אמירה חשובה מאד ואני בהזדמנות הזאת רוצה להודות לך גבירתי המנכ"לית, על ההובלה של הצוות וכתיבתו של הדוח.

קארין אלהרר: אני מאד מקווה, למרות השמועות ששמעתי אתמול, אני מקווה שכל משרדי הממשלה, בלי יוצא מן הכלל, יקבלו את הדוח בזרועות פתוחות ויאמצו אותו.

קארין אלהרר: מדובר בדוח שיכול לשנות את הכיוון שאליו הלכה החברה הישראלית למרבה הצער.

קארין אלהרר: אני אומרת את זה בצורה הכי ברורה: הוועדה עוקבת אחרי התכנית הממשלתית.

קארין אלהרר: אנחנו נמשיך לקיים פה דיוני מעקבים עד שנראה שהדברים מקבלים את התפנית החיובית הנדרשת.

קארין אלהרר: הדיון היום הוא חלק משמעותי וחשוב.

קארין אלהרר: אני באמת חושבת שכולם, כולל כולם, כולל משטרת ישראל, צריכים לבוא ולומר: רוצה אני.

קארין אלהרר: יש פה אוכלוסייה שבמידה רבה של צדק ואנחנו רואים את זה מהנתונים, באה ואומרת: מפלים אותנו.

קארין אלהרר: מפלים אותנו על בסיס לא נכון.

קארין אלהרר: אין שום סיבה לאפליה הזאת.

קארין אלהרר: מדובר באזרחי מדינת ישראל, שמגיע להם שוויון זכויות בדיוק כמו לכל אחד אחר.

קארין אלהרר: הגזענות מקומה לא בישראל.

קארין אלהרר: אין לה שום מקום בכלל אבל בטח לא בישראל ואני רוצה, בלי להרחיב עוד את הדיבור, כי אני מרגישה שאנחנו חוזרים על האמירות החשובות האלו דיון אחר דיון אבל זה עדיין לא שקע לגמרי, אז גבירתי המנכ"לית, אם תוכלי בבקשה, להציג את הדברים.

<אמי פלמור: בוקר טוב לכולם ואני מודה ליושבת ראש הועדה חברת הכנסת קארין אלהרר על ההזמנה הזאת ועל המעקב הזה, שבהחלט מייצר שילוב מושלם בין כל הזרועות שצריכות לגרום לשינוי הזה במדינה.

<אמי פלמור: אני רוצה בפתח הדברים לחזור ולומר שצריך לשבח את ראש המשלה בנימין נתניהו, שהוא זה שעמד על כך שיקום הצוות הזה ובעצם העובדה שהוא אמר "יהיה צוות שיעסוק במיגור הגזענות נגד יוצאי אתיופיה" הוא יצר אמירה חדשה ביחס למציאות במדינת ישראל.

<אמי פלמור: לא נמצאת פה חברת הכנסת לשעבר פנינה תמאנו, שהשקיעה הרבה מאד מאמצים כדי לשכנע שאי אפשר לעסוק בדרך חדשה בלי לגעת בנושא הזה של גזענות.

<אמי פלמור: ואני חושבת שגם כאן

<אמי פלמור: זאת ההזדמנות להודות לה על העשייה הזו ומעבר לזה, להגיד פה בפתח הדברים שלקחו חלק בעשייה של הדוח הזה עשרות אנשים, חלק ניכר מהם יושב פה, גם נציגים של משרדי הממשלה כולה, גם נציגים של הקהילה שהקדישו ימים ארוכים לעלות לירושלים, תמיד - - - תמיד מקפידה להגיד את זה, כדי שנגיע להשלמה של הדוח הזה.

<אמי פלמור: יש משהו שהציבור לא יודע וחשוב לי להגיד אותו בצורה הברורה ביותר.

<אמי פלמור: זה לא דוח שהוגש לממשלה.

<אמי פלמור: זה דוח שראש הממשלה קיבל לידיו ביום ראשון בערב וביום שני בבוקר עלתה הצעת מחליטים לוועדת השרים המיוחדת לשילובם המיטבי של יוצאי אתיופיה.

<אמי פלמור: הוועדה אישרה את הרוב המכריע של ההמלצות בדוח הזה.

<אמי פלמור: אנחנו נציג את כל ההמלצות, כולל אלו שלא אומצו וב-11 לחודש - - - התקציב, אנחנו נראה שההמלצות האלו מגובות בתקציב.

<אמי פלמור: תקציב של עשרות מיליונים, תקציב של תקנים, כדי להתחיל לבצע והאמירה שלך היא אמירה שכל משרדי הממשלה כבר אימצו אותה.

<אמי פלמור: אני אציג עכשיו את ההמלצות.

<אמי פלמור: אנחנו נדבר ונתייחס לכל דבר, איפה הוא נמצא, איך זה יבוצע אבל לפני שאני מתחילה, אני בכל זאת רוצה להגיד תודה מיוחדת לאודי בראוור ממשרד רוה"מ, שבלי האחיזה המאוד הדוקה שלו כדי להביא את זה לידי ביצוע, כנראה לא היינו יושבים פה היום ויודעים שהישיבה פה מבזבזת לנו זמן בדרך להתחיל לבצע בפועל, כי איך שנצא מפה, אני מצהירה קודם כל, משרד המשפטים ומשרד ראש הממשלה, שאמורים לעקוב אחרי הביצוע של הדברים, אנחנו מתחילים היום.

<אמי פלמור: אנחנו לא מחכים לתקציב, אנחנו לא מחכים לסיום של כל הבירוקרטיה, אנחנו מתחילים היום.

<אמי פלמור: בבקשה, אנחנו מתחילים להציג.

<אמי פלמור: נא להעביר.

<אמי פלמור: הצוות התחיל בהחלטת ממשלה בפברואר, שנבין את לוחות הזמנים.

<אמי פלמור: התבקשנו לעסוק בשלושה דברים: ריכוז מידע על התבצעויות מקרים ואירועים המכוונים נגד יוצאי אתיופיה בשל מוצאם או צבע עורם, גיבוש נוהלי פעולה במקרה של גזענות או אפליה לרבות אמצעים שאפשר לנקוט במשרדי הממשלה לצמצום ממדי התופעה, להגברת ההרתעה וגיבוש האמצעים להגברת ההנכחה החיובית של יוצאי אתיופיה במרחב הציבורי.

<אמי פלמור: חשוב לי להגיד וזה חלק מאי ההבנות שגרמו לצרימות בסוף הדרך.

<אמי פלמור: הדוח הזה הוא מפת דרכים, הוא בעצם אמור להציג את כל הכלים הקיימים והחדשים למיגור הגזענות ואני גם רוצה להגיד, נציגי הקהילה שהתחילו אתנו באו בדרישות מאד מאוד ברורות ומאד חד משמעיות.

<אמי פלמור: הם רצו חקיקה.

<אמי פלמור: הם רצו חקיקה פלילית על כל מקרה גזעני, הם רצו דברים מאד מאוד נשכניים והאמירה שלי הייתה ביום הראשון:

<אמי פלמור: אני רוצה להיות במצב שבו אני יכולה לבצע כמה שיותר מהר ולכן, הגענו בסופו של דבר לרשת של דברים שהמכלול שלה וההצטברות שלה, גם אם היא נראית כמורכבת לעתים מכלים ריקים, ההצטברות של כל הכלים ביחד, שיש בהם הנחיות חדשות, שיש בהם קביעת נהלים במקומות שבהם אין נהלים, שיש בהם שימוש בכלים משמעתיים שעד היום לא נעשה בהם שימוש כנדרש והקמה של גופים קטנים וזריזים, יש בהם את האפקט המלא ולכן, יש פה הצגה מלאה, גם של דברים שחלקם כבר נמצאים בתהליך וגם דברים חדשים או דברים שמתקפים את הדברים שנמצאים בתהליך, כחיוניים לרשת הזאת של הפעולות.

<אמי פלמור: הלאה.

<אמי פלמור: עבדנו בשלושה תתי-צוותים, ששים משתתפים.

<אמי פלמור: היו מפגשי מליאה ועשרות פגישות והתייעצויות בהרכבים מצומצמים.

<אמי פלמור: הלאה.

<אמי פלמור: העקרונות היו של שיתוף ציבור, של שקיפות, של יעדים מדידים, של בחינה של עוצמת ההתערבות ואפשר לראות את זה בדוח, זה מופיע בסוף כל המלצה.

<אמי פלמור: "מבנה הדוח" לא רלבנטי.

<אמי פלמור: "המלצות הצוות", נעבור עליהן במהירות אחת אחת.

<אמי פלמור: ההמלצה המרכזית הראשונה הייתה לצוות שעסק בנושא הזה.

<אמי פלמור: אנחנו מבינים שיש הרבה מאד אירועים של גזענות שלא מדווחים בכלל.

<אמי פלמור: אגב, קיבלנו סקירה משווה בעולם, באנגליה, ששם יש כנראה את הטיפול המיטבי בגזענות בעולם, יש איזשהו מיפוי ו-86% מאירועי הגזענות לא מדווחים בכלל.

<אמי פלמור: כלומר, אין אמון ביכולת להגיש תלונה ואני אעיד על משרד המשפטים, שעשינו בדיקה מול מח"ש וכשעשינו בדיקה שספרה תיקים בצורה ידנית ואנחנו נגיע לזה בהמשך, ראינו שיש הרבה מאד תיקים שבהם התלונה נזנחת ולכן אי אפשר לברר אותה.

<אמי פלמור: אנחנו מקבלים את העובדה שלא המתלונן אשם, אלא שהמדינה - - -

דב חנין: אלה הם מצבים שבהם מישהו הגיש תלונה.

<אמי פלמור: כן, כן, כן, כלומר, הגיש תלונה וזנח אותה.

<אמי פלמור: בסוף, כדי לברר תלונה ואני רוצה להגיד את זה, אני רוצה שיהיה לנו דיון כמה שאפשר רציונלי בהקשר הזה וזה קשה, כי זה אירוע טעון ולא פשוט.

<אמי פלמור: כל פעם שאני צריכה להגיד את המלה גזענות מתכווצת לי הבטן ואני גם רואה את הפנים המתכרכמות של האדם שעומד מולי, שמוצא את עצמו בתוך הדוח.

<אמי פלמור: זה לא דבר פשוט, זה לא דבר טריוויאלי אבל דווקא בגלל זה, אם כבר קראנו לילד בשמו וקראנו לו פה, מי שקרא את הדוח זה מהעמוד הראשון, אם אני אצטט את שלומית בראוור שדיברה על זה אתמול, מהעמוד הראשון עד לעמוד האחרון קראנו לילד בשמו, יהיה קשה מאד לעשות את זה פעם נוספת.

<אמי פלמור: לכן צריך להתייחס לזה בכובד ראש.

<אמי פלמור: אנחנו מבינים שיש הרבה מאד תלונות שנזנחות ואם אני אקפוץ רגע ואני אגיד, כיוון שהזכרתי את מח"ש, אחת ההמלצות המרכזיות שמשרד המשפטים לקח על עצמו והיא תוקצבה והסניגור הציבורי כבר ערוך להתחיל וליישם אותה, היא שכל מתלונן שיגיש תלונה על תקיפת שוטר שבאה על רקע גזעני, יקבל סניגור ציבורי מטעם המדינה כדי להשלים את הליך התלונה.

<אמי פלמור: חשוב להבהיר את זה.

<אמי פלמור: להשלים את תהליך התלונה.

<אמי פלמור: יש ייצוג, זה דבר אחר, זה לא ייצוג בהליך מול השוטר במידה ויהיה הליך כזה, אבל לוודא שהאדם מתייצב, מגיש את התלונה ומאמין בזה שהמדינה באמת רוצה לשמוע את תלונתו.

<אמי פלמור: יחידת התיאום הממשלתית, תקום יחידה קטנה, יחידת תאום המאבק בגזענות.

<אמי פלמור: היא תפעל מתוך משרד המשפטים.

<אמי פלמור: כל משרדי הממשלה וההחלטה הזאת עברה - - -.

<אמי פלמור: כל משרד ממשלתי, כל רשות ממשלתית, כולל משטרה, שב"ס וצה"ל, יצטרכו למנות ממונה למניעת אפליה וגזענות.

<אמי פלמור: הוא יהיה הרפרנט המשרדי, כמו שאנחנו מכירים מהתחום של הטרדה מינית.

<אמי פלמור: יש ממונה בכל משרד היום - - - זו הממונה על קידום מעמד האישה, היום הממונה על שוויון מגדרי ובעצם זה גורם שגם מייעץ להנהלת המשרד איך לפעול בנושא הזה, בודק מדיניות, מטפל בתלונות.

<אמי פלמור: האזרח הקטן לא יצטרך לשאול את עצמו למי אני פונה.

<אמי פלמור: גילינו למשל, שכשרוצים לפנות למשרד הבריאות, אנחנו מכירים את הפָּרשות שקשורות למשרד הבריאות, יש במשרד הבריאות ארבעה גורמים שונים שמקבלים תלונות בנושאים שונים.

<אמי פלמור: גם אני לא יודעת, לא הבנתי, כשנחשפנו לזה זה היה מאד מפתיע.

<אמי פלמור: רצינו גורם אפקטיבי אחד, האזרח פונה אליו, הוא יודע לאן להעביר את התלונה, הוא עוקב אחרי הטיפול בתלונה, הוא עוקב אחרי מתן המענה ומחויב לפרסם דוח שנתי.

<אמי פלמור: אני רוצה להגיד, הנושאים שהיום מגדירים ממשלה מודרנית – שקיפות, בהירות, חופש מידע, הם היסודות לבניית אמון הצבור בתהליך הזה ולכן המחויבות לפרסם כדי שהציבור ידע.

<אמי פלמור: לכן אני לא מחמיצה הזדמנות כדי להזכיר את שמו של יניב יחזקאל, הקב"ט של בית החולים ברזילי, שנציבות שירות המדינה העמידה אותו לדין על עבירה של התנהגות שאינה הולמת, אחרי שהתברר שהוא הנחה שלא להעסיק מאבטחים יוצאי אתיופיה במשך כמה שנים.

<אמי פלמור: אני רוצה להגיד, האמירות שיצאנו אתן לדרך, ש"צריך להעמיד לדין פלילי" ו"לשלוח לכלא", אני חושבת שכולנו מבינים שקודם כל לאבד את הפרנסה שלך, לאבד לעתים את זכויות הפנסיה שלך ושהשם שלך יוזכר מעל כל במה ויפורסם כאדם שהואשם בעבירה שיש בה גזענות, זה דבר מבייש.

<אמי פלמור: יש כוח לדבר הזה ואנחנו עושים את השימוש המיטבי בדבר הזה.

<אמי פלמור: הלאה.

<אמי פלמור: ליד היחידה הזאת תקום מועצה ציבורית כדי לוודא שהיחידה הזו, שהיא יחידה קטנה, אם כי אמור לעמוד בראשה אדם בדרג בכיר, גם זה אושר אתמול בהחלטת הממשלה, יהיה לה את הכוח ואת המעמד של מועצה שמלווה אותה, של אנשים מכל גווני החברה שלוקחים חלק בדבר הזה.

<אמי פלמור: אקדמאים, פעילים חברתיים, אנשי צבור וכן הלאה.

קארין אלהרר: יחידת התיאום תשב במשרד המשפטים?

<אמי פלמור: כן.

<אמי פלמור: נקיטת הליכים משמעתיים בשרות המדינה, רק עכשיו הזכרתי את הדברים.

<אמי פלמור: היועץ המשפטי לממשלה יפעל להוציא הנחיה שבה תהיה התייחסות יותר מפורשת.

<אמי פלמור: אין היום אמירה מפורשת בהנחיות שהתנהגות שאינה הולמת כוללת התנהגות גזענית ואנחנו רוצים לחדד את ההנחיה הזו כדי לעשות בה שימוש.

<אמי פלמור: כשמחדדים הנחיות גם מעבירים חומרים לכל המנכ"לים ולכל עובדי המדינה.

<אמי פלמור: הדבר הזה מייצר מודעות.

<אמי פלמור: אני גם אגיד, היחידה הממשלתית הזו תקבל תקציבים כדי לעשות קמפיינים, כדי להעלות מודעות, כדי לעקוב אחרי ביצוע ההמלצות בדוח ואנחנו נראה את זה לאורך כל הדרך, את המקומות שבהם אנחנו מזכירים.

<אמי פלמור: נקיטת הליכים משמעתיים כלפי מקצועות רישויים.

<אמי פלמור: זה עוד דבר שהצלחנו לגלות, שאנחנו יכולים לגעת גם באזרחים ולא רק בעובדי הציבור.

<אמי פלמור: למעשה יש הרבה מאד מקצועות כמו למשל, עורכי דין, רואי חשבון, רופאים, פסיכולוגים, שיש להם רגולטור שיש בו כללי אתיקה וכללי משמעת.

<אמי פלמור: בעצם אנחנו הולכים לעשות שימוש גם בדבר הזה, כדי שאם אני באה לפסיכולוג והוא אומר לי: אני לא מטפל בך, כי אני לא מאמין בכלל שאדם – כך שמעתי פעם אמירה כזאת בעצמי – שיוצאי אתיופיה לא מתאימים לטיפול פסיכולוגי, אמירה מהסוג הזה זאת אמירה שאפשר יהיה להגיש עליה תלונה לגוף משמעתי וגם מהמקום הזה לגעת גם בשוק הפרטי.

<אמי פלמור: אני חושבת שחשוב מאד מאוד להגיד שאני, בוודאי כמנכ"לית של משרד המשפטים, חושבת שהממשלה צריכה להיות הראשונה ולתת דוגמה.

<אמי פלמור: אני רוצה להאמין שאחרי שהממשלה תיישם ותיתן את הדוגמה הזו, אנחנו נראה בכל מפעל גדול, בכל מקום עבודה גדול, ממונה על מניעת אפליה וגזענות, שיעסוק בדברים האלה.

<אמי פלמור: אני מאמינה שזה יכול לקרות אבל קודם כל שהממשלה תַּראה שהיא עושה את זה.

<אמי פלמור: סיוע משפטי ללא מבחן כלכלי.

<אמי פלמור: חוק אפליה בשירותים ומוצרים בעצם מאפשר לכל אזרח להגיש תלונות.

<אמי פלמור: סיפור המועדונים, סיפור האוטובוסים, ראינו דברים כאלה.

<אמי פלמור: אנחנו מודעים לזה.

<אמי פלמור: הממשלה היום באה ואומרת שהיא לוקחת אחריות על זה, שהיא מבינה שלייצר גוף פסיקה מרתיע זה משהו שהאזרח הקטן מתקשה לעשות.

<אמי פלמור: אין לו אמון במערכות, הוא צריך לשלם אגרה, הוא צריך לקחת עורך דין שלא בהכרח אומר לו ששכר הטרחה ישולם מתוך סכום הפיצוי ומה יהיה אם לא יהיה סכום פיצוי ולכן באנו ואמרנו: האחריות.

<אמי פלמור: יש פה מצב חירום.

<אמי פלמור: גם חשוב להגיד, זו הנחיה לשלש השנים הקרובות, בשלש השנים הקרובות כל אזרח ישראלי, לא רק יוצאי אתיופיה ולכן אנחנו חוזרים ואומרים: הדוח הזה הוא לא דוח לתועלת יוצאי אתיופיה, הוא דוח לתועלת החברה הישראלית כולה.

<אמי פלמור: כל אזרח שייחשף לאפליה במתן שירותים יגיע לאגף לסיוע משפטי, גם הוא במשרד המשפטים ויקבל סיוע משפטי ללא מבחן זכאות.

<אמי פלמור: אנחנו יודעים היום שהאגף לסיוע משפטי יש לו מבחן זכאות מאד מאוד קשה, זה לא זכאות רק לעניים, אנחנו קוראים לו כמעט מבחן זכאות לעניים מרודים - - - בטעות "ארודים", זאת ההגדרה.

<אמי פלמור: בהקשר הזה לא יהיה מבחן זכאות.

<אמי פלמור: האחריות על המדינה ללכת לבתי המשפט ולייצר את גוף הפסיקה הזה.

<אמי פלמור: אנחנו מאמינים שאחרי שיהיו כמה פסקי דין מהדהדים שיעלו כסף לגופים פרטים שמפלים, יהיה לדבר הזה אפקט וזה הרגע לשבח את משטרת ישראל על המבצע שנעשה רק לפני שבועיים.

<אמי פלמור: מבצע במועדונים.

<אמי פלמור: זאת הזירה המרכזית שבה אנחנו יודעים שיש חשיפה לאפליה ואגב, צריך גם להגיד שהמשטרה מעסיקה היום שוטרים יוצאי אתיופיה – אני האדם הראשון שמדבר כל הזמן בשבחו של הגיוון – לא כאפליה מתקנת אלא כמשהו שבאופן מהותי הוא חיוני כדי לשרת את הצבור.

<אמי פלמור: ראינו שבחמישה מועדונים מתוך תשעה התגלו אירועים קשים של אפליה.

<אמי פלמור: זאת הייתה גם הזדמנות - - - על המועדונים כפי שמקובל היום באכיפה, שהיא גם אכיפה אזרחית.

<אמי פלמור: היו הפרות חוק נוספות, נעצרו עשרים וחמישה אנשים, נלקחו לחקירה, הדבר הזה עדיין מתגלגל ואני חושבת שככל שהדברים האלה ייעשו ויקבלו פרסום ויקבלו מינוף, תיווצר הרתעה.

<אמי פלמור: וההרתעה הזו, אני רוצה להגיד ואני אחזור ואגיד את זה, אנחנו מקווים שכל אחד ואחד מהפרטים האלה יתבצע, שאנחנו בסוף כל בוקר נקום, אני לא יודעת אם שמתם לב, מיום ששי אנחנו כל בוקר קמים ומדברים על אפליה וגזענות במדינת ישראל, כי התקשורת מכסה את היציאה של הדוח הזה ומדברת על זה ואנחנו רואים את הנוכחות של הדבר הזה.

<אמי פלמור: הדבר הזה אמור לשנות תודעה וכך אנחנו מתכוונים לעשות את זה.

<אמי פלמור: הלאה.

קארין אלהרר: אני רוצה רק לשאול, בנוגע לסיוע המשפטי ללא מבחן כלכלי, אני מודעת לעומס הכבד שנופל על כתפיו של האגף לסיוע משפטי ואני שואלת האם במסגרת התיקצוב של התכנית נוספו תקנים באגף לסיוע משפטי, כי אחרת זה לבוא ולהגיד שזה קיים אבל - - -

<אמי פלמור: לא, לא, אז אני רוצה להגיד, קודם כל, בזמן שאני יושבת פה בתור זו שאחראית על הביצוע הספציפי הזה אז אני יכולה כבר להגיד לך, שקודם כל, לצערנו, אנחנו לא צופים פה מאות תביעות בשנה.

<אמי פלמור: צריך גם לראות שיש cases, שיש להם - - -

קארין אלהרר: זה נכון אבל גם הבירור של האם יש case - - -

<אמי פלמור: אז אני אגיד, קודם כל האגף לסיוע משפטי והסניגוריה ציבורית, צריך רגע להסביר את זה, פועלים באמצעות גופים פנימיים קטנים יחסית שמעסיקים במיקור חוץ, כל אחד מהם קרוב לאלף עורכי דין, אז היכולת להפעיל, צריך בסך הכול בן אדם מרכזי אחד במטה שיודע לעשות את זה.

<אמי פלמור: כבר היום יש לנו אנשים שיודעים להנחות בתחום הזה.

<אמי פלמור: אין תלונות.

<אמי פלמור: לא מגיעות תלונות לאגף לסיוע משפטי כי באופן עקרוני זה לא בדיוק משהו שהצבור יודע שהוא יכול לפנות ולקבל בו סיוע ולכן אנחנו ערוכים לזה.

<אמי פלמור: לא יהיה מצב, התחייבות שלי פה, לא יהיה מצב שיגיעו תלונות ולא נרוץ אתן לבית המשפט.

<אמי פלמור: יש לנו את האינטרס הראשון לבוא ולהראות שהדבר הזה קורה.

<אמי פלמור: אני לא רוצה פה להרחיב את הדיבור, יש כבר איזשהו תיק מתגלגל, שראש האגף - - -

קארין אלהרר: זה נהדר.

<אמי פלמור: עדכן אותי לגביו, שבו מצאו את הפתרון גם בשלב הזה, איך להגיש את התביעה ואני מבטיחה לכם שכל החלטה כזאת כשנגיע אליה, תתפרסם ותיוודע ברבים - - -

קארין אלהרר: מה שהתכוונתי הוא לא בשלב הייצוג אלא רק בשלב הבירור האם התלונה - - -

<אמי פלמור: כן, חד משמעית כן.

<אמי פלמור: ביטול אגרת בית משפט בהקשר הזה.

<אמי פלמור: התניה בחוזים ממשלתיים, הוספת התניה חוזית שאוסרת התנהגות גזענית.

<אמי פלמור: שוב, כך אנחנו נכנסים לתוך המגזר הפרטי.

<אמי פלמור: אנחנו בעצם מצפים שגם גופים שעובדים עם הממשלה באחריות התאגידית שלהם יהיה גם את הנושא הזה וכך מחלחלים אותו.

קארין אלהרר: ראיתי שהגורם האחראי הוא החשב הכללי.

קארין אלהרר: איזה כלים יש לחשב הכללי - - -

<אמי פלמור: הוא זה שכותב את החוזים.

קארין אלהרר: כן אבל איזה כלים יש לו לפקח על זה?

<אמי פלמור: הכלים הם שאנחנו נעקוב אחרי - - -

קארין אלהרר: אתם עושים את המעקב.

<אמי פלמור: הוא ידווח לנו שהדבר הזה אכן מתרחש.

קארין אלהרר: אתם במעקב.

<אמי פלמור: כן.

<אמי פלמור: החלת הפיילוט של נשיאת מצלמות גוף בתחנות המשטרה בערים שיש בהן שיעור גבוה - - -

דב חנין: גבירתי, חברי הכנסת ערים אחרי לילה - - -

קארין אלהרר: לילה בלתי נשכח, מה שנקרא.

<אמי פלמור: החלת הפיילוט של נשיאת מצלמות גוף בתחנות המשטרה בערים שיש בהן שיעור גבוה של יוצאי אתיופיה.

<אמי פלמור: צריך להגיד שהתכנית הזאת נמצאת כבר בהליכים מתקדמים של ביצוע.

<אמי פלמור: הפיילוט הזה אמור להתחיל בתחילת ספטמבר.

<אמי פלמור: כדי להתחיל בפועל היה תהליך ארוך של מכרזים, של תהליכים, של תקצוב.

<אמי פלמור: הדבר הזה נעשה.

<אמי פלמור: אני אגיד יותר מזה.

<אמי פלמור: הפיילוט היה אמור להתחיל בשתי תחנות משטרה בשתי ערים ותקנו אותי, הוא הורחב לחמש תחנות במהלך השנה האחרונה, על רקע ההבנה של משטרת ישראל שהפיילוט הזה חיוני.

<אמי פלמור: הפיילוט הזה לא מופיע.

<אמי פלמור: האמירה הזאת, אני רוצה לעשות פה קצת סדר, כדי שכשנפתח את הדיון נדע, הוא לא הופיע בהחלטת הממשלה של אתמול, על פי בקשת המשרד לביטחון פנים, מכיוון שזה משהו שכבר מתבצע והחלטת הממשלה מאתמול אמורה לתקצב ולקבוע דברים חדשים שעדיין לא נעשים.

<אמי פלמור: אני מעבר לזה לא אגיד כרגע אבל חשוב להגיד שהדבר הזה יוצא לדרך.

<אמי פלמור: שלא תהיה אי הבנה - - -

קארין אלהרר: רק הבהרה, אילו ערים, אילו תחנות?

<שי יאסו: בוקר טוב.

קארין אלהרר: בוקר טוב.

<שי יאסו: הערים - - -

קארין אלהרר: שם ותפקיד לפרוטוקול.

<שי יאסו: שי יאסו , מרכז את הנושא של - - - לא רק זה אבל, יש לנו חמש ערים.

<שי יאסו: הערים הן באר שבע, פתח תקוה, איילון שזה בת ים-חולון, יש לנו את זבולון שזה למעשה הקריות ובאזור הדרום שזה יאטה, דרום-נגב, זה יותר בנושא של התנועה.

קארין אלהרר: אני רק מבקשת להפנות את תשומת לבך, אדוני, שבאחד מהדיונים הקודמים, מנתונים שאתם מסרתם לנו, יש ריבוי של מקרים שבהם נאמר זאת בעדינות, היה חשש להתנהגות פסולה או אפילו לא התנהגות פסולה, היה רוב די משמעותי של מעצרים של יוצאי אתיופיה וזה היה באזור נתניה.

קארין אלהרר: האם יש מחשבה להפעיל את הפיילוט שם כי דווקא שם דובר במקום שנחשב לבעייתי?

<שי יאסו: אני אתייחס - - - בנגב אתיופים.

<קריאה: נכון, יכול להיות - - -

<שמואל בוקר: קודם כל פיילוט כשמו כן הוא, נועד לפיילוט.

קארין אלהרר: צריך לברר - - -

<שמואל בוקר: בדיוק.

<שמואל בוקר: צריך להסתכל מהי המטרה הסופית.

<שמואל בוקר: המטרה הסופית היא שבכל תחנות המשטרה ובכמה יחידות אחרות כמו שציינו, למשל, יחידות התנועה, יהיו מצלמות גוף.

<שמואל בוקר: באנו ואנחנו נהיה המשטרה הראשונה בעולם שזה יהיה.

<שמואל בוקר: אם הפיילוט יצליח, הוא יכסה את כל הארץ.

<שמואל בוקר: פיילוט כשמו כן הוא, הוא בא לבדוק בכמה מקומות.

<שמואל בוקר: אני לא רוצה לבדוק רק במקום שיש בו ריבוי אוכלוסייה אתיופית ורק בתחנות כאלו, אני חושב שזו תהיה טעות.

<שמואל בוקר: אני רוצה לבחון את הכול.

<שמואל בוקר: בזבולון, למשל, שזה מספר ערים ומקומות עם ריבוי אוכלוסייה אתיופית, שם זה ייבדק ולכן בסוף, כשנבוא לסכם את התוצאות של הפיילוט זה יוחל על כל התחנות.

<שמואל בוקר: זו המטרה.

<שמואל בוקר: הפיילוט הוא לא המטרה, המטרה היא לכסות את רוב השוטרים עם מצלמות גוף ותוך כמה זמן, במידה הפיילוט יצליח זה יהיה.

קארין אלהרר: אני מבינה את מה שאתה אומר אדוני ואני בהחלט מכבדת את זה ומחזקת את ידיכם בנושא של הפיילוט, רק אומרת שכדי למדוד באמת את ההצלחה או אי ההצלחה, הייתי סבורה שצריך לקחת מקום שיש בו מיקוד ומרכוז של בעיות.

קארין אלהרר: זאת אומרת, אני לא מכירה את הריכוזים אבל נטען כאן בוועדה שבאזור באר שבע יש מיעוט של היתקלויות וקונפליקטים בין יוצאי אתיופיה לבין המשטרה.

<שמואל בוקר: זה לא מדויק, גבירתי.

קארין אלהרר: יכול להיות, אני לא אומרת שלא אבל אני זוכרת בבירור שנתניה הייתה על המפה בצורה מאד משמעותית וחדה.

קארין אלהרר: האם תשקלו, לאור הדברים האמורים, להחליף בין אחת התחנות לבין תחנת נתניה שהייתה תחנה בעייתית?

<שמואל בוקר: אל"ף, שמענו את ההמלצה ונתנו בתחנת פתח תקוה, למשל, ששם גם יש ריכוז וגם בזבולון יש ריכוז, זאת אומרת, זה כן מכסה אזורים עם ריבוי.

<שמואל בוקר: כל שינוי של תחנה, השוטרים כבר התחילו לעבור הכשרה, כל שינוי כזה יעכב בסוף את המטרה הסופית שהיא חלוקה לכל התחנות.

<שמואל בוקר: לכן אני חושב שאנחנו, כל המדינה, נפסיד אם זה יתעכב.

קארין אלהרר: לכמה זמן מתוכנן הפיילוט?

<שמואל בוקר: אמור להתחיל ב-3 לאוגוסט.

קארין אלהרר: מחר.

קארין אלהרר: לכמה זמן?

<אבי יאלו: מתי החליטו להפעיל את זה על חמישה ישובים ולא על שניים כמו שהיה במתכונת הראשונית?

<אבי יאלו: אתמול?

<אבי יאלו: שלשום?

<אבי יאלו: מתי התחילה - - -

<שמואל בוקר: מבחינתנו מן ההתחלה זה היה חמש.

קארין אלהרר: או.

קארין אלהרר: קיי, אני רק - - -

<שמואל בוקר: למיטב ידיעתי.

קארין אלהרר: אני רק מבקשת, חברים, לא, תקשיבו.

קארין אלהרר: זה יהיה דיון שמדברים בו כל אחד בתורו ואני מתחייבת לתת זמן דיבור.

קארין אלהרר: אדוני, אני מבקשת לשאול, לכמה זמן מוגדר הפיילוט?

<שמואל בוקר: אין לי את הנתון של זמן הפיילוט - - -

קארין אלהרר: אם אפשר לברר את זה במהלך הדיון.

<שמואל בוקר: אני אברר.

קארין אלהרר: תודה רבה.

קארין אלהרר: כן, בבקשה.

<אמי פלמור: אני ממשיכה.

<אמי פלמור: גולת הכותרת של הדוח הזה היא הנהלים לדרישת הזדהות על ידי שוטר.

<אמי פלמור: קביעת נהלים לגבי פניית שוטרים לאזרחים בבקשה להזדהות ואופן מימוש הסמכות כאשר לא מוצגת תעודה כמבוקש.

<אמי פלמור: אני מדלגת רגע אל הנתונים הקשים שיש לנו ביחס להעמדה לדין של בני נוער יוצאי אתיופיה.

<אמי פלמור: אני גם אגיד, מותר לי בתור אישה, שגברים ונשים לא זוכים לאותו יחס ואולי גם נגיד לחובת הגברים, גברים ממילא, נוטים יותר להסתבך בפלילים באופן כללי בעולם.

<אמי פלמור: אנחנו רואים את זה לפי כמות האסירים הגברים לעומת נשים שהן אסירות אבל אני אגיד, גברים יוצאי אתיופיה וכתבנו על זה בדוח באופן מפורש, פחות או יותר מגיל 12 וחשבנו לתחום את זה אבל אנחנו שומעים יותר ויותר סיפורים על גברים מבוגרים שמוצאים את עצמם יושבים בצהרי היום במסעדה באזור יוקרה, יחד עם - - - שלהם, ניגש אליהם שוטר, דורש מהם להזדהות, לא פעם בצורה מבזה ואני גם רוצה להגיד שגם אם זה נעשה בצורה מאד מנומסת, אני מתקשה ואני אומרת את זה בתור מנכ"לית משרד המשפטים, אנחנו מבינים את החשיבות של אכיפת החוק ושל השמירה על שלום הצבור, אני לא זוכרת מתי גבר עם עור שחור השתולל בצהרי היום וסיכן את שלום הצבור באופן שמצדיק פניה חוזרת ונשנית.

<אמי פלמור: אנחנו רואים את הדבר הזה לגבי בני נוער.

<אמי פלמור: עשינו בדיקה של מאה וחמישים תיקים וחשוב לי להגיד, נמצא אתנו איציק אלמוג, רמ"ח נוער, זכינו לשיתוף פעולה מאד משמעותי מהמשטרה בהקשר הזה.

<אמי פלמור: נתנו לנו לעיין בתיקים, אפשרו לנו להיפגש עם אנשים במשטרה כדי לעמוד על הדברים האלה וראינו פער משמעותי בין תיקים שמתחילים בהקשר של עבירה אמתית, כמו פריצה, תלונה איזושהי על ביצוע עבירה שאז, כאשר נעצר יוצא אתיופיה אין ויכוח על ההזדהות, אין בהכרח, אני לא אומרת שלעולם אין תקיפת שוטר או העלבת שוטר אבל זה לעומת התיקים שבהם כל התהליך מתחיל מדרישת ההזדהות ומהחיכוך שמתפתח כתוצאה מהדבר הזה.

<אמי פלמור: אני רוצה להגיד ששמעתי את המפכ"ל מדבר על הנושא של מניעה מצבית, זה נושא חדש שהוא שׂם על סדר היום שלו, איך להימנע מאכיפת יתר, איך להימנע משיטור יתר ואני חושבת שהתהליך שכן התחילה אותו המשטרה, של שיטור יחד עם סיירת הורים, עם בחינת מדדים לפתיחת התיקים האלה כלפי בני הנוער, בתקווה למצלמות גוף באזורים המיועדים האלה, עם הנכונות שהופיעה אתמול בהחלטת הממשלה, כדי שאנחנו נעמוד של ביצועה בחינת הנהלים ודרישת ההזדהות.

<אמי פלמור: הדבר הזה יכול להיות נקודת מפנה היסטורית בקשר בין המשטרה לבין בני הנוער.

<אמי פלמור: אמרתי את זה אתמול בישיבת הממשלה וחשוב לי להגיד את זה גם פה, בדיון שפתוח לצבור.

<אמי פלמור: מרבים לדבר על אחוז גבוה של בני נוער יוצאי אתיופיה בבתי הכלא וקודם כל חשוב להגיד שמדובר בעשרות בודדות של ילדים במובן הזה שבקהילה של 140,000 איש, כשאומרים "כל בני הנוער נמצאים בכלא אופק" אז זה נשמע ש-40% מכלל בני הנוער של יוצאי אתיופיה נמצאים בכלא.

<אמי פלמור: לא.

<אמי פלמור: מתוך 135 כלואים היום הנתון הנמוך הוא 18% שגם זה קרוב - - - מן האחוז שלהם באוכלוסייה אבל חשוב להגיד, זה לא משבר הגירה.

<אמי פלמור: רובם נולדו בארץ.

<אמי פלמור: זו גם לא הזנחה של כל הרשויות וזה לא, אם אנחנו מדברים על גזענות, זה לא די.

<אמי פלמור: אנ.

<אמי פלמור: איי.

<אמי פלמור: עברייני של קבוצה מסוימת באוכלוסייה.

<אמי פלמור: צריך להגיד את זה.

<אמי פלמור: מדובר פה בבני נוער שהדבר הכי קל הוא לזהות אותם ולפנות אליהם ולחשוד בהם והדבר הזה מייצר הסללה.

<אמי פלמור: אני חושבת שכל הגופים שאימצו את הנוהל הזה, אימצו את ההמלצה הזו, מבינים היום שיש פה מפתח לשינוי ואני מצפה שהדבר הזה ייקבעו בו נהלים שמסוגלים לעשות את השינוי הזה ושאנחנו נראה.

<אמי פלמור: אני סומכת במקרה הזה על משטרת ישראל שהיא תבצע את המעקב על הדבר הזה ותִראה את השינוי שמתרחש בו.

<אמי פלמור: בואו נעבור לדברים הבאים.

<אמי פלמור: החמרת מדיניות האכיפה ונקיטת הליכים משמעתיים נגד שוטרים ופרסום דוח שנתי לצבור.

<אמי פלמור: שוב, אמרתי, שקיפות היא דבר מאד משמעותי.

<אמי פלמור: החמרת ההליכים המשמעתיים.

<אמי פלמור: אני רוצה להגיד, הדבר הזה מופיע בהצעת המחליטים מאתמול תחת העשייה של היועץ המשפטי לממשלה.

<אמי פלמור: הוא זה שיהיה שותף לקביעת הנחיות בנושא.

<אמי פלמור: הדבר הזה לא הופיע בחלקו של המשרד לביטחון פנים ואני יוצאת מתוך הנחה שהיועץ המשפטי לממשלה שאמור להיות חלק מקביעת ההחמרה כלפי כל משרתי הצבור, לא יפסח על משטרת ישראל.

<אמי פלמור: הסמכת מחלקת משמעת במשטרה לחקירת אירועים שהופעל בהם כוח שלא כדין על ידי שוטר, שאינו עולה לכדי עבירה פלילית - - -

<דרור מתתיהו: זה לא שונה מהמצב הקיים היום.

<דרור מתתיהו: הבעיה היא שהם לא עושים כלום.

<אמי פלמור: אני אסביר.

<אמי פלמור: אנחנו גילינו בבדיקה שעשינו ואולי מח"ש יצליחו להסביר את זה בצורה יותר מדויקת ומקצועית, שיש אלפי תלונות, לאו דווקא של יוצאי אתיופיה בנושא של שימוש בכוח, שהן לא עולות כדי עבירה פלילית ולכן הן בעצם לא מטופלות על ידי מח"ש אבל גם לא מטופלות על ידי משטרת ישראל.

<אמי פלמור: נשאלה השאלה איך אפשר לקחת את התלונות האלו, שיכול להיות שהן כן עולות כדי עבירה משמעתית ולטפל בהן.

<אמי פלמור: גם חשבנו, שוב אני אומרת את זה, שלמשטרה עצמה אין תמונה כוללת של כל התלונות כנגד השוטרים שלה, כי הן מנותבות למח"ש ומכיוון ששם זה נסגר אז שוב, אני רוצה להגיד, אם אנחנו מנהלים פה דיון רציונלי, אז אני אגיד בשם הממשלה, שזה לא בסדר שהדבר הזה נפל בין הכיסאות אבל, למשטרה לא הייתה את הפרספקטיבה הזאת ומח"ש לא הוסמכה לטפל בזה.

<אמי פלמור: נשאלת השאלה היום, מי יטפל בדבר הזה?

<אמי פלמור: זה דבר שדורש העמקה בבדיקה ודורש היערכות רצינית מתאימה, כי להעמיד היום כוח אדם שיטפל בכל התלונות האלו זה דבר לא פשוט.

<אמי פלמור: הדוח הזה נסגר במהירות שיא כדי להגיע לתקציב הדו שנתי וכדי להתבצע ואני רוצה להגיד את האִמרה הזאת שהאויב הכי גדול של הטוב הוא המצוין וכן הלאה, הדוח הזה הוא לא מצוין אבל הדוח הזה הוא דוח בר ביצוע ובר ביצוע ברמה המידית ולכן, נכנסו בו ההמלצות ששמנו עליהן את הפנס ואנחנו מצפים מהגופים השונים שירימו את הדבר הזה ויטפלו בו.

קארין אלהרר: אני מבקשת רק לקבל את ההתייחסות של משטרת ישראל לעניין הזה.

קארין אלהרר: רק שניה, דב.

<איציק אלמוג: שלום רב, איציק אלמוג, ראש מחלקת הנוער.

<איציק אלמוג: מחלקת המשפט, במבנה הארגוני של משטרת ישראל, מצויה באגף משאבי אנוש.

<איציק אלמוג: יש במחלקה הזו מדורים דומים.

<איציק אלמוג: אחד המדורים נקרא מדור צעדים מנהליים - - - שוטרים שעוברים עבירות משמעת.

<איציק אלמוג: זה יכול להגיע עד כדי השעיה וכו'.

<איציק אלמוג: הנחת העבודה - - - בזמנו למחלקה לחקירות שוטרים הייתה שלא ראוי במשטרה שהמשטרה תחקור את עצמה.

<איציק אלמוג: יש פה לזות שפתיים, טעם לפגם וחשש כזה או אחר, שכל היום נהיה עסוקים אחר כך בטיעונים לעונש לומר למה פעלנו כך או אחרת.

<איציק אלמוג: לכן, לתת כלים חקירתיים שיהיו חוקרים במחלקה שהיא יותר בעלת צביון אדמיניסטרטיבי מנהלי לא נראה לי שזו הדרך הנכונה.

<איציק אלמוג: אפשר בהחלט לחשוב על אפיקים נוספים של הרחבת הסמכויות של המחלקה הזו עם המדורים שלה אבל עקירה ממש, הרי לצורך כך הוקמה את מח"ש במשרד המשפטים ולהזכירכם, מדובר במקרים שבהם לא נמצאה תשתית ראייתית לפלילים.

<איציק אלמוג: בכל מקרה, הדברים הללו, בנוהל כיום, מועברים למשטרת ישראל למחלקת משמעת ושם נאמר:

<איציק אלמוג: חקירת מח"ש לא הובילה, אם כי ממליצים בעניין הזה שתעשו קצין בודק וועדה בודקת ותחליטו על מה שנקרא בית דין משמעתי ואמצעים מנהליים תוך ארגוניים בתוך המשטרה.

<איציק אלמוג: זה המצב כרגע.

קארין אלהרר: אני רק מנסה להבין איפה אתם עומדים ביחס להמלצות של הועדה?

<איציק אלמוג: להמלצה שהמשטרה תחקור משטרה אנחנו מתנגדים.

<איציק אלמוג: אנחנו חושבים שאם נסכים לזה אנחנו נשב פה עוד כמה שנים ונחליט שזה לא נכון כי עובדתית, לפני מספר שנים, העבירו את כל - - - המשטרה שהיו במשטרה למח"ש ופתחו את הגוף הזה.

<איציק אלמוג: אם צריך לחקור יותר - - -

קארין אלהרר: או.

קארין אלהרר: קיי.

קארין אלהרר: גבירתי המנכ"לית, אני יכולה לקבל את האמירה הזו שהמשטרה אומרת, תראו, אין פה סף לחקירה פלילית.

קארין אלהרר: אנחנו לא רוצים למצוא את עצמנו חוקרים את עצמנו כי אז יבואו ויטענו ואולי במידה מסוימת של צדק: מה, אתם שופטים את עצמכם?

קארין אלהרר: הרי אם אתם נניח צריכים לגזור על עצמכם את הדין אז זה לא סביר.

קארין אלהרר: בסוף, צריך לתת לזה מענה.

קארין אלהרר: זה לא יהיה במשטרת ישראל.

קארין אלהרר: זה יהיה במח"ש, זה יהיה במקום אחר, בסוף, תרשו לי, אם אנחנו רוצים להגביר את אמון הצבור ואנחנו רוצים במערכות, זו נקודת מפתח.

<אמי פלמור: אנחנו באמת חושבים שזאת סוגיה מורכבת שלא הספקנו ללבן אותה.

<אמי פלמור: היה חשוב שהיא תיכנס כנושא.

<אמי פלמור: אני שוב אומרת, הדוח הזה הוא דוח של התעשתות, של תקופה, והנושא הזה, כמו שהקדמתי ואמרתי, הוא נושא מורכב.

<אמי פלמור: אני גם אגיד, חלק מנציגי הקהילה, כששאלנו האם נוציא את זה עכשיו למח"ש לעשות את זה אז חלק מנציגי הקהילה אמרו: אנחנו מעדיפים כבר שהמשטרה תעשה את זה.

<אמי פלמור: אמרתי: האם זה איזשהו אמון יתר במשטרה לעומת מח"ש ברגע הנתון הזה?

<אמי פלמור: אני חושבת שהמשטרה - - -

<אבי ילאו: אמי, אני לא חושב שמישהו יכול - - - דבר כזה.

<דרור מתתיהו: אין אמון יתר בעניין הזה.

<אמי פלמור: רגע, רגע, תנו לי רגע.

קארין אלהרר: חברים, בואו, רגע.

<אמי פלמור: תנו לי רגע לסיים.

<אמי פלמור: אני רק רוצה להגיד שברמה המהותית, ברמה המהותית, זה נושא שצריך לעשות בו עבודה יותר מעמיקה והעבודה הזו תיעשה.

<אמי פלמור: אנחנו היום מודעים לזה שיש פה משהו שהולך לאיבוד.

<אמי פלמור: אנחנו, משרד המשפטים, מח"ש, היועץ המשפטי לממשלה, אבל אחת הסיבות שהנושא הזה לא נכנס לתוך המחליטים אתמול היא שזה דבר שדורש ליבון.

<אמי פלמור: אני יכולה לשבת פה במצפון נקי ולבוא ולהגיד, שכל מה שהיה אפשר להכניס במהירות נכנס ואני לא סתם מציגה את הדברים בלי לעשות הנחות לאף אחד.

<אמי פלמור: הדברים שאני מראה שכן נכנסו – נכנסו.

<אמי פלמור: אלה שלא נכנסו אני מזכירה אותם.

<אמי פלמור: אלה שלא נכנסו מסיבה שיש לה הסבר עומק, בגינם ביקשתי שהדיון יהיה דיון רציונלי עד כמה שאפשר, כדי שנמשיך לבצע.

<אמי פלמור: אני רוצה להגיד, יכולנו ללבן, לתאם דיונים בלשכת היועץ ובלשכת המפכ"ל, היינו מגישים את הדוח הזה בעוד חצי שנה והיו אומרים לנו: כל הכבוד, ניפגש ב-2020 בתקציב הבא.

<אמי פלמור: לכן אני אומרת, קודם כל להעלות את זה על סדר היום, לקחת את זה למודעות ולהתחיל לראות מה אפשר לעשות .

קארין אלהרר: רק שניה חבר הכנסת דב חנין.

קארין אלהרר: כן, בבקשה, משטרה.

<שמואל בוקר: מסכימים והסכמנו עם יושבת ראש הוועדה, שאנחנו מוכנים להיות בצוות שיבחן את זה.

<שמואל בוקר: נחשוב ביחד עם האחראים במשרד המשפטים, למצוא את הפתרון הכי טוב.

רויטל סויד: אני רק רוצה לומר - - -

<אמי פלמור: רגע, אני רוצה לדעת ששמעת - - -

רויטל סויד: אני לא מדברת, אני רק אומרת שאני הולכת ומסבירה.

רויטל סויד: אני מתנצלת.

רויטל סויד: אני קודם כל מברכת על הדיון ואת גבירתי מנכ"לית משרד המשפטים, עורכת הדין אמילי פלמור.

רויטל סויד: דוח יוצא מן הכלל, אני כל כך מקווה שהוא יאומץ.

רויטל סויד: יש שדולה בשעה עשר שאני עומדת בראשה על אלימות ברשת עם דוח שנאה שמתפרסם.

רויטל סויד: כולם מוזמנים אחר כך לאולם "ירושלים".

רויטל סויד: תודה רבה.

קארין אלהרר: תודה.

קארין אלהרר: במסגרת ה-PR - - - בכנסת כן, בבקשה, חבר הכנסת חנין.

דב חנין: תודה גבירתי יושבת הראש.

דב חנין: תודה על רשות הדיבור ותודה על הדיון החשוב הזה.

קארין אלהרר: תודה רבה.

דב חנין: גבירתי המנכ"לית, אני רוצה להצטרף להערכה לדוח שאתם עשיתם.

דב חנין: אני חושב שהיה פה באמת מאמץ גדול לתאר וגם להתחיל למצוא כלים להתמודד עם בעיה רב ממדית, שהיא בעיה מרכזית של החברה הישראלית.

דב חנין: אני לא הספקתי לקרוא את הדוח כלו בעיון ומעיון מהיר אני חייב לומר שיש לי כמה הערות אבל אני דווקא לא רוצה לדבר על ההערות אלא על מה שנראה לי כסוגיה הכי מרכזית.

דב חנין: בגדול, עשיתם עבודה מאד משמעותית.

דב חנין: השאלה בעיני היא האם הדבר הזה ייושם.

דב חנין: מהם המנגנונים שיבטיחו לנו שבכל אחת ואחת מהחוליות שאתם מטפלים ייעשה שינוי וייראה שינוי?

דב חנין: לא רק ייעשה אלא גם ייראה.

<אמי פלמור: אני יכולה להשיב.

דב חנין: אני מיד אסיים וגבירתי ודאי תשיב על הכול.

דב חנין: מבחינתי, אחד המשפטים הכי חשובים שיש בדוח הזה הוא הקביעה שאומרת שהבעיה איננה בקהילת יוצאי אתיופיה, הבעיה איננה בעיה של יוצאי אתיופיה, הבעיה היא בעיה של החברה הישראלית והיא נמצאת בחברה הישראלית.

דב חנין: אני חושב שזו קביעה עקרונית מאד חשובה - - -

<קריאה: זה - - - לישראלים.

דב חנין: סליחה?

דב חנין: זו קביעה עקרונית מאד חשובה.

דב חנין: הבעיה לא נמצאת בקהילת יוצאי אתיופיה אבל אני חושב שיש לנו ואני אומר את זה מתוך ההיכרות המסוימת שיש לי, שחלק מהתשובות נמצא אצל יוצאי אתיופיה.

דב חנין: קודם כל תשובות ברמה של ידע.

דב חנין: אני מכיר יוצאי אתיופיה ואני שומע דברים שאני, כמי שאיננו יוצא אתיופיה, מתקשה אפילו לתאר לעצמי.

דב חנין: הידע הזה נמצא אצלם.

דב חנין: לא רק ידע, יש גם הרבה התארגנויות, קבוצות, פעילים, שיש להם רעיונות לפתרונות.

דב חנין: הם אולי לא בדיוק תמיד פתרונות שהמערכת חושבת עליהם אבל יש בהם הרבה מאד תבונת שטח ולפעמים בכלל איזושהי חכמה מעשית שמאד חשוב להשתמש בה.

דב חנין: ואני חושב שהדיאלוג הזה עם פעילים, פעילות, ציבור יוצאי אתיופיה, שבחלקו הגדול הוא צבור שאיבד אמון ופה אני רוצה להגיד אמירה קשה, אני אומר אותה מהזווית שלי, לפחות לפי הנתונים והסיפורים שאני שומע, כשאני אומר איבד אמון אז אני אומר לפעמים לעצמי ואני אומר את זה כאן בדיון: בצדק איבד אמון.

דב חנין: בצדק איבד אמון כי לפעמים יש דברים שאני לא מצליח להבין.

דב חנין: איך זה קורה שמתנהלים עם אנשים בצורה מסוימת ואיך זה קורה שאחרי שמתנהלים עם אנשים בצורה מסוימת, גם כשהם נותנים להם מענה אז תלונות שלהם לא מטופלות ואיכשהו יש תחושה של מערכת של חומות שסוגרת עליהם מכל הכיוונים.

דב חנין: פה אני רוצה להגיד משפט על המשטרה.

דב חנין: אם אמרתי שאין אמון ואולי בצדק אין אמון אז אנחנו נמצאים במצב מאד בעייתי.

דב חנין: בחלק גדול או בחלקים גדולים מהצבור של יוצאי אתיופיה אין אמון במשטרה ובאותה מידה אין אמון במח"ש אז אנחנו נמצאים במצב מאד מסובך, כי גם הגוף שאמור לטפל בענייני סדר זוכה לאי אמון מהצבור וגם הגוף שאמור לטפל בהפרות מצד אותו גוף גם הוא זוכה לאי אמון וזו בעיה מערכתית מאד מאוד בסיסית.

דב חנין: שמעתי פה את תשובות המשטרה ואני בהחלט בעד כל תהליך של בחינה של כל דבר, אבל אסור שהדברים האלה ייגררו.

דב חנין: זאת אומרת, מן כניסה לתהליך של צוות שיבדוק וכד'.

דב חנין: ושוב, אני לא בא בטענות לאף אחד מהאנשים שנמצאים כאן, אני בטוח שכולם מגיעים עם רצון טוב אבל אנחנו חייבים פה לייצר תוצאות שבאמת יורגשו בצבור.

דב חנין: משבר האמון הזה הופך להיות, כשלעצמו, מעבר לסיבות שלו, לבעיה מאד מאוד קשה ואנשים פשוט מוותרים, מרימים ידיים ומתייאשים.

דב חנין: וכשאנחנו נמצאים פה בכנסת בדיון על בעיות וקשיים של יוצאי אתיופיה אני נתקל בתגובה שאומרת לי: זה לא יעזור, אתם כולכם אנשים נאיביים, חבל על הזמן שלכם וחבל על הזמן שלנו ואנחנו לא נבוא כי לא יקרה כלום.

דב חנין: אני אומר, הדברים האלה הם דברים מאד מאוד מטרידים ומאד מאוד מסוכנים.

דב חנין: אני שוב רוצה לסיים בכל זאת בהערכה, למרות הביקורות האלו, לעבודה שאתם עשיתם בצוות הזה.

דב חנין: אני חושב שזו עבודה באמת באמת חשובה ואני מאחל לעצמנו, יושבת ראש הוועדה, שבדיון ישיבת המעקב שאת בטוח תעשי בוועדה שלך כמו שאני מכיר, בעוד חצי שנה, את תוכלי לשמוע על התקדמויות מעשיות ובמיוחד תוכלי לשמוע מצבור יוצאי אתיופיה ומהנציגים והפעילים שלהם, איך הם רואים שההתקדמות נעשית בשטח.

קארין אלהרר: תודה רבה, דב.

<אמי פלמור: אני רק אתייחס.

<אמי פלמור: אני לא זוכרת אם היית פה כשהתחלתי אבל הדבר הראשון שאמרתי - - -

דב חנין: הייתי - - - בוועדה אחרת.

<אמי פלמור: זה בסדר - - -

דב חנין: אני עוד מעט הולך לעוד ועדה.

<אמי פלמור: קודם כל הסברתי שהדוח הזה באופן חריג מהרבה מאד דוחות אחרים אומץ כבר אתמול על ידי הממשלה.

דב חנין: קראתי.

<אמי פלמור: תוקצב, תוקצב לביצוע.

<אמי פלמור: אנחנו פה כדי לדבר על מה שתוקצב ומה שלא תוקצב.

<אמי פלמור: על מה יש כבר הצהרה לביצוע ומה לא ואני אגיד יותר מזה, אין דרך להגיד את זה בצורה מינורית.

<אמי פלמור: מדובר במסמך מבחינתי מכונן.

<אמי פלמור: לא כתבתי אותו לבד, יושבים פה אנשים שעסקו בכתיבה בגיבוש, במחשבה, בשותפות מלאה עם פעילים חברתיים ועם אנשים שחווים את הדבר הזה.

<אמי פלמור: אגב, בשותפות מלאה עם עובדים ממשרדי הממשלה השונים שחלקם ערבים, חלקם יוצאי אתיופיה וחלקם רוסים שחוו גזענות.

<אמי פלמור: כלומר, כשאנחנו מדברים על שיח שנוגע לכל החברה הישראלית ולחוויות, שכחתי, סליחה, את הבכירה מאחד המשרדים שאמרה: אני בכלל נולדתי במרוקו ואני מזדהה עם התחושות ועם החוויות אז - - -

דב חנין: גבירתי, אני מודה לך על הדברים האלה, אני רק אומר לך שנמצא לפניי נייר.

דב חנין: אני הולך מפה לוועדת העבודה, על החלטה אחרת של הממשלה ויש פה רשימה ארוכה של דברים שלא התבצעו, למרות שגם אותם הממשלה החליטה.

<אמי פלמור: אני אשלים.

<אמי פלמור: הדבר הראשון שעומד להתבצע זה הקמה של היחידה במשרד המשפטים שאמורה לתאם את המאבק בגזענות ואפליה, במקביל למינוי של ממונים בכל אחד ממשרדי הממשלה והרשויות הממשלתיות השונות וגם אנחנו.

<אמי פלמור: אלה דברים שלוקחים קצת זמן, זה תהליך בירוקרטי.

<אמי פלמור: גם אנחנו, גם משרד ראש הממשלה, עומדים לעקוב אחרי הביצוע בכל אחד ממשרדי הממשלה ולבוא לדווח, גם בעוד שלושה חודשים ולא בעוד חצי שנה, כי אנחנו מחויבים לבצע את התהליך הזה.

<אמי פלמור: אני רוצה להגיד, יש פה מסר בסוף שיורד מלמעלה, ואני לא חושבת שיש אדם במדינת ישראל שלא נחשף בימים האחרונים לדרך שבה התקבל הדוח הזה.

<אמי פלמור: המסר הוא אפס סובלנות לגזענות.

<אמי פלמור: אני קוראת מפה, קודם כל, לכל משרת צבור ובוודאי לכל שוטרי משטרת ישראל, לדעת שיש סדר יום חדש במדינת ישראל.

<אמי פלמור: אמר את זה המפכ"ל לפני חודש, אמר את זה גם השר ארדן אתמול, אומר את זה ראש הממשלה.

<אמי פלמור: זה כבר לא המצב שהיינו בו עד היום.

<אמי פלמור: אני רוצה להגיד, אגב, קיבלנו מחקר בשאלה מהי גזענות מפרופ' ערן הלפרין, מהבינתחומי בהרצליה והוא אמר: יש שני מקורות לגזענות.

<אמי פלמור: האחד הוא warmth, האם אתה אוהב או לא אוהב קבוצה מסוימת ועל סמך זה אתה מתייחס אליה בצורה כזו או אחרת והשני הוא competent כלומר אם יש לך מקום שאתה אומר: הם לא כשירים, הם לא קומפטנטיים ולכן אני יכול לעשות להם כל מיני דברים.

<אמי פלמור: קודם כל, לגבי קהילת יוצאי אתיופיה, אני חושבת שהקהילה הזאת הבהירה שאי אפשר יותר לעשות לה את מה שנעשה לה עד היום.

<אמי פלמור: כלומר, בסוף, כל מדינת ישראל חייבת חוב היום, לקהילה הזו, על זה שהיא יצאה במחאה ולא השלימה עם היחס הזה.

<אמי פלמור: וזה מה שהדוח הזה אומר והוא אומר את זה בצורה חד משמעית.

<אמי פלמור: אני חושבת שאחרי האמירה הזאת אי אפשר יותר להמשיך לסדר היום.

<אמי פלמור: השוטר הבא ועובד הצבור הבא והפקידה – אני לא רוצה להגיד איפה, בבטוח הלאומי או בבית חולים, או איפה שזה לא יהיה, שתתנהל בצורה שאפשר היה להתנהל בה עד אתמול, יהיה פה - - -

קארין אלהרר: או מרצה במכללה.

<אמי פלמור: עוד לפני שקם המנגנון, יש גופים שיודעים שהם רוצים לנקוט יד קשה בהקשר הזה.

<אמי פלמור: ועכשיו נמשיך עם הדברים כי חשוב לנו להבהיר את הדברים.

<אמי פלמור: נסיים את החלק הזה ואז יהיה נכון לקבל את ההתייחסויות של הנוכחים פה.

<אמי פלמור: תדרוכים לשוטרים, העלאת המודעות של שוטרים להתנהגות גזענית או בלתי ראויה ממניע גזעני, על ידי תדרוכים תדירים.

<אמי פלמור: זה לא הופיע בהחלטה אתמול.

<אמי פלמור: תדרוכים לגורמי התביעה לפעול להעלאת המודעות בקרב התובעים הפליליים, באמצעות העברת תדרוכים אשר יציפו בפניהם את הנתונים החריגים של תיקי הנוער, של העמדה, של כתבי אישום שמוגשים באחוזים גבוהים כנגד יוצאי אתיופיה.

<אמי פלמור: הדבר הזה מופיע תחת הדברים שמשרד המשפטים יהיה אחראי להם, גם כלפי התובעים המשטרתיים, כמסר של היועץ המשפטי לממשלה כתובע הכללי.

<אמי פלמור: שימוש בסעיף 144(ו) לחוק העונשין, סעיף שמאפשר להוסיף, במקרים של ביצוע עבירה שנעשתה על רקע גזעני, לדרוש כפל עונש.

<אמי פלמור: זה באחריותה של הפרקליטות לוודא שבתיקים האלה לא יהיו עסקאות טעון שבהם מוחקים דווקא את סעיף 144(ו), שוב, כדי לשנות תודעה.

<אמי פלמור: הדבר הזה נוגע לאזרחים, לא נוגע לרשויות.

<אמי פלמור: דיווח על אירועים שיש בהם חשד להתנהלות גזענית.

<אמי פלמור: קביעת הנחיה או נוהל שמנחה את גורמי האכיפה והתביעה לדווח למח"ש במקרה של עבירה פלילית או למחלקת משמעת במקרה של עבירה משמעתית, עם חשד להתנהלות גזענית.

<אמי פלמור: זה מופיע בהחלטת הממשלה מאתמול.

<אמי פלמור: הנגשת הגשת תלונות במח"ש.

<אמי פלמור: אנחנו סברנו שמן הראוי להכין טופס מיוחד.

<אמי פלמור: לא רק שיהיה סניגור, זה הדבר הבא, ייצוג על ידי סניגור, אלא שכבר בהגשת התלונה, יהיה טופס נפרד שמחויבת המשטרה לאפשר למתלונן למלא.

<אמי פלמור: ההמלצה הזו לא התקבלה על ידי המשטרה.

<אמי פלמור: הם חושבים שהדרך שבה הדברים עובדים היום היא מספיקה.

<אמי פלמור: אנחנו שמים דגש מאד גדול על הייצוג אבל עדיין חושבים שהמסמך הזה הוא דבר חיוני.

<אמי פלמור: נוכחות מתורגמן בחקירות חשודים בהן נוכחים הורים.

<אמי פלמור: זה מכוון גם למשרד הרווחה ולמשרד המשפטים, כי שם הדברים האלה עדין לא מספיק מבוצעים.

<אמי פלמור: תרגום מסמכי מערכת אכיפת החוק.

<אמי פלמור: מופיע בהחלטה מאתמול, תחת משרד המשפטים.

<אמי פלמור: המשטרה מתרגמת כבר לא מעט מסמכים.

<אמי פלמור: ההמלצות שלנו הן לתרגם יותר.

<אמי פלמור: בתי משפט קהילתיים - - -

קארין אלהרר: מה זה אומר?

<אמי פלמור: זה גם יופיע בחוק ההסדרים, כאיזשהו פרויקט שיש בו כבר שני פיילוטים וועדת דורנר המליצה להרחיב אותו.

<אמי פלמור: בתי משפט קהילתיים הם הזדמנות לקיים דיונים בצורה יותר משקמת, יותר הוליסטית, לא מכוונת להליכה לכליאה אלא בשיתוף עם הרשויות המקומיות ורשויות הרווחה.

<אמי פלמור: זה דורש יותר משאבים.

<אמי פלמור: האוצר גילה שלכלוא אנשים עולה הרבה כסף ואולי שווה להשקיע בשיקום כדי לחסוך כסף.

קארין אלהרר: וואוו, אנחנו - - -

מירב בן ארי: לפי - - - חוק ההסדרים בסוף, את יודעת, כל התכנית הזאת של - - - לא נכנס.

<אמי פלמור: למיטב ידיעתי - - -

מירב בן ארי: אז תוודאו.

מירב בן ארי: אני אומרת לך מדברי השר אתמול.

<אמי פלמור: או.

<אמי פלמור: קיי.

<אמי פלמור: טוב.

<אמי פלמור: הלאה.

מירב בן ארי: זה לא נכנס.

<אמי פלמור: אכיפה פלילית של חוק איסור אפליה במוצרים ושירותים.

<אמי פלמור: הדבר הזה היה אמור להיות באחריות משרד הכלכלה.

<אמי פלמור: משרד הכלכלה לא הכניס את הדבר הזה למחליטים.

<אמי פלמור: אין לו את היכולת להרים את הדבר הזה.

<אמי פלמור: המשטרה לא התבקשה לעשות את זה למרות שזה נמצא בתוך הסמכויות שלה - - -

קארין אלהרר: למה אין למשרד הכלכלה אפשרות לעשות את זה?

<אמי פלמור: זה להקים יחידה חדשה במשרד הכלכלה.

קארין אלהרר: הבנתי שזה עבר לשר מאד פעלתן, מה הנושא הזה?

<אמי פלמור: נציבות שוויון הזדמנויות בעבודה היא - - - כל המשרד נמצא באיזשהו סוג של שינוי.

קארין אלהרר: שמעתי אתמול את שר הרווחה מקריא רשימת נושאים שהוא יהיה אחראי עליהם והתחייב התחייבות שלא משתמעת לשתי פנים שהוא מתכוון להיות מאד פעיל בעניין.

קארין אלהרר: אני לא מבינה למה לא.

<אמי פלמור: בקרה על עילות סגירת תיקים.

<אמי פלמור: בתיקים האלה שבדקנו, בין השאר על ידי מנהלת המחלקה לעיכוב הליכים, רחל מטר, שנמצאת פה אתנו ונציגים ממחלקות שונות במשרד המשפטים, גילינו שצריך לעשות בקרה אחרת על מנגנון הסגירה, מכיוון שיש תיקים שלא נסגרים בעילה המתאימה.

<אמי פלמור: יש משמעות ומשקל לדבר הזה.

<אמי פלמור: הדבר הזה לא התקבל על ידי המשטרה אתמול.

<אמי פלמור: תיעוד של חקירת חשודים קטינים בווידאו.

<אמי פלמור: כל חקירות הקטינים במשטרה בעבירות מסוג פשע ובעבירות נגד שוטרים מסוג עוון יתועדו בווידאו.

<אמי פלמור: יש כבר החלטה של המשטרה על תיעוד בעבירות פשע.

<אמי פלמור: אנחנו חשבנו שצריך, בעבירות נגד שוטרים, בגלל יחסי הכוחות הבעייתיים, גם לתעד.

<אמי פלמור: אני אוסיף, כמי שהרבה מאד שנים חושבת שצריך להתמקד קודם כל בקטינים, שהייתי שמחה אם המשטרה הייתה שוקלת מחדש את עמדתה לפחות בחקירות של קטינים בתלונות מול שוטרים, בגלל הבדל מאד מאוד קריטי ביחסי הכוחות.

קארין אלהרר: בוועדה היא אמרה שזה יהיה על כל הקטינים יוצאי אתיופיה, נכון?

<אמי פלמור: קטינים בכלל.

<אמי פלמור: קידום תפיסה של מניעה בקרב גורמי אכיפה והגברת התיאום הבינמשרדי בין הגופים האמונים על מניעת עבריינות קטינים על ידי מינוי מתאם בינמשרדי למניעה וצמצום עבירות בקרב בני נוער.

<אמי פלמור: זה יהיה אצלנו.

<אמי פלמור: בחינת נהלים להחזקת עצורים בתחנות וכל הבקרה והבחינה מחדש של נוהלי השימוש בטייזר.

<אמי פלמור: הדברים האלה התבררו מתוך בדיקה של אותם מאה וחמישים תיקים.

<אמי פלמור: אני רוצה להגיד ביושר, מאה חמישים תיקים הם לא בהכרח מדגם מייצג, אנחנו לא מבקרים רשמיים.

<אמי פלמור: עלו מתוך הדברים האלה נתונים מאד קשים.

<אמי פלמור: חשוב לי להגיד, הוועדה קיבלה החלטה לא להסתכל על העבר.

<אמי פלמור: הוועדה פירטה תיקים קשים שהציתו את המחאה ושאיתם בעצם הדוח הזה יצא לדרך אבל, משנחשפנו לדברים בתיקים האלה, כשמדובר בנהלים, לא במשהו שהוא תקציבי, לא במשהו שדורש עכשיו איזושהי היערכות מאד מורכבת, חשבנו שמן הראוי שהמשטרה תשמע.

<אמי פלמור: שוב אני אומרת, הלכו אנשים הכי מקצועיים שיש במשרד המשפטים לבדוק את התיקים האלה, תיקים שאיציק אלמוג אִפשר לנו לעיין בהם, תיקים רק של יוצאי אתיופיה ושם ראינו גם את הנתונים האלה על ההבדל בין דרישת הזדהות כעומדת בפני עצמה לדרישת הזדהות כחלק מעבירה ממש.

<אמי פלמור: ההמלצות האלו לא מופיעות בהצעת המחליטים מאתמול.

<אמי פלמור: הנכחה חיובית.

<אמי פלמור: נושא גדול.

<אמי פלמור: הבנתי שיושבת הראש רוצה קודם כל לשמוע התייחסויות של הנציגים.

<אמי פלמור: אני מציעה שאם יישאר זמן, נדבר גם על הדברים האלה כי הם דברים מאד מאוד חשובים.

קארין אלהרר: תודה רבה.

<אמי פלמור: חשוב לי רק להגיד, העירו לי.

<אמי פלמור: השוטרים כן חוקרים את עצמם, לא בעבירות של שימוש בכוח.

<איציק אלמוג: בעבירות מין.

קארין אלהרר: או.

קארין אלהרר: קיי.

קארין אלהרר: תודה רבה.

קארין אלהרר: חברים, בואו נשמור על דיון מכבד.

קארין אלהרר: אני רוצה את התייחסות משטרת ישראל.

קארין אלהרר: תראו, אתמול התפרסם שמשטרת ישראל דוחה את המלצות הוועדה.

קארין אלהרר: אני אומַר גם שמהסקירה שערכה לנו ואני שוב מודה למנכ"לית על הסקירה, עולה שמרבית ההמלצות אם לא חלק הארי שלהן, מתייחסות למשטרת ישראל ומחויב שיתוף פעולה שלה.

קארין אלהרר: עכשיו אני שואלת למה אתם דוחים את המסקנות או לא מקבלים אותן לכל הפחות?

<שמואל בוקר: קודם כל אני אפתח ואומר שאנחנו מחזקים את ידי הועדה.

<שמואל בוקר: אנחנו היינו שותפים בה וכמו שציינה יושבת ראש הוועדה, אנחנו שיתפנו פעולה.

<שמואל בוקר: האמירה שאנחנו מתנגדים, הפרסום שאנחנו מתנגדים הוא אמירה לא נכונה.

<שמואל בוקר: כמו שציינה אמי, אנחנו לרוב הדברים הסכמנו.

<שמואל בוקר: מה שלא הסכמנו הם דברים שאנחנו כבר עושים.

<אמי פלמור: אני רק רוצה רגע לחדד.

<אמי פלמור: הישיבה אתמול נקטעה לפני שמשטרת ישראל הציגה את התכנית שהיא כבר מבצעת וראש הממשלה החליט לייחד דיון נוסף לדבר הזה.

<אמי פלמור: אני בהחלט רואה בדיון הזה הזדמנות כדי שמשטרת ישראל תציג את מה שכן מתבצע, מה תוספתי, מה אפשרי ומה לא אפשרי ולכן יש גם חשיבות לדיון הזה, כדי ללבן את הדברים.

<איציק אלמוג: משטרת ישראל זיהתה כבר כשהיה מה שנקרא אירוע מכונן, המחאה שיצאה בסדרי גודל.

<איציק אלמוג: משטרת ישראל זיהתה, הפנימה ולקחה אחריות.

<איציק אלמוג: אמרה: יש בעיה של אמון בין - - -

קארין אלהרר: רק שניה, סליחה.

קארין אלהרר: אפשר לברר מה קורה עם הרמקולים כאן?

קארין אלהרר: כן.

<איציק אלמוג: בין יוצאי קהילת אתיופיה.

<איציק אלמוג: כאמור, זוהה משבר והוחלט להתייחס לזה כך, עוד טרם הוועדה בראשותה של מנכ"לית משרד המשפטים שלה הייתי שותף.

<איציק אלמוג: החליטה משטרת ישראל והקימה - - - אגף משאבי אנוש, ניצב גילה גזיאל שנקרא "בונים אמון".

<איציק אלמוג: התכנית הזו של "בונים אמון" מתייחסת למנעד רחב מאד של נושאים.

<איציק אלמוג: גם היבטים של אכיפה, חקירה, גם היבטים של טיוב ושיפור השרות כלפי יוצאי הקהילה על ידי הצבת שוטרים שיענו לטלפונים במוקדים שהם שולטים בשפה כדי להסביר.

<איציק אלמוג: צעד ראשוני וחשוב.

<איציק אלמוג: אני נותן דוגמה.

<איציק אלמוג: מיצובם של קצינים במשטרת ישראל שהם בני העדה האתיופית לתפקידי ליבה, לתפקידים משמעותיים.

<איציק אלמוג: במלים הכי פשוטות, חיבוק, אימוץ ועבודה משותפת יחד.

<איציק אלמוג: לצוות הזה, כמו לצוות שבראשותה של מנכ"לית משרד המשפטים, היו שותפים נציגי הקהילה והלכו אתנו צעד צעד.

<איציק אלמוג: נמצאים פה חלקם, נפגשנו לא מעט בהרבה מאד מקומות בארץ, ליבינו נושאים ויצאנו לדרך.

<איציק אלמוג: חשוב לציין פה שלא רק שקבענו תכנית עם אבני דרך ברורות אלא שגם היעדים שם הם מדידים ולא רק אנשי אגפים כאלה במטה אלא ברמת השטח.

<איציק אלמוג: פורום של מפקדי תחנות, פורום של סגני מפקדי מחוזות, כאשר כל אחד צריך להציג סטטוס מולי, מה נעשה, מה חסר ופנינו לאן.

<איציק אלמוג: אני חושב שעשינו צעד מאד משמעותי.

<איציק אלמוג: כשלעצמי, כראש מחלקת הנוער אני אתן דוגמה שהיא מאד משמעותית.

<איציק אלמוג: הלכתי ובדקתי לפני כעשרה חודשים-שנה, כמה תיקי נוער מה שנקרא חיים, פתוחים, שנמצאים כרגע בחקירה ארצית.

<איציק אלמוג: מצאתי 287 תיקים שכאלה.

קארין אלהרר: מתוך כמה תלונות, למשל?

<איציק אלמוג: כשאני מדבר על תיק, תיק הוא או פעולה יזומה של המשטרה או שמישהו התלונן.

<איציק אלמוג: אלו שתי החלופות.

קארין אלהרר: אתם בדקתם כמה נמצא בחקירה.

קארין אלהרר: אני שואלת כמה - - -

<איציק אלמוג: 287 לעת הזו במערכת המשטרתית הופיעו בכל הארץ.

<איציק אלמוג: בתחנת אשדוד עשרים, בתחנת נתניה שלושים וכו'.

<איציק אלמוג: 287 שהם בסטטוס פתוח.

<איציק אלמוג: סטטוס פתוח זה אומר שלא נסגר התיק באחת מעילות הסגירה, או לא הוגש כתב אישום נגדו והוא לא עבר לרשויות התביעה או לפרקליטות.

<איציק אלמוג: זו המשמעות של סטטוס פתוח, זה אומר תיק חי על המדף שחוקר מטפל בו.

<איציק אלמוג: בדיקה פיזית שלקחה לא מעט זמן אבל מאד מקצועית, באה והראתה שמתוך ה-287 תיקים הללו, היא מתייחסת ל361 תיקים עם חשודים.

<איציק אלמוג: המשמעות היא שבחלק מהתיקים העבירה בוצעה בצוותא.

<קריאה: לא הבנתי.

<איציק אלמוג: 287 תיקים מתייחסים ל-361 חשודים.

<איציק אלמוג: זאת אומרת שבתיק מסוים יש לפעמים ארבעה חשודים, שלושה, חמישה וכו'.

<קריאה: לקטינים?

<איציק אלמוג: לקטינים.

<איציק אלמוג: מצאתי שם היתכנות ודרך אגב, גם החוק מחייב אותנו בעניין הזה, במה שנקרא הליכים חלופיים אלטרנטיביים, כאשר הממד השיקומי המניעתי הוא בלב העניין.

<איציק אלמוג: הצלחתי לאתר 63 קטינים שהם בעלי היתכנות להליך שיקומי של מיל"ה או של קד"ם ואכן, ביחד עם שמ"ל, למעשה מבחינתי, הצלנו 63 קטינים שהיו בהליך מסוים של פלילי ועברו להליך שיקומי.

<איציק אלמוג: המשמעות היא סגירת התיק והחזרה שלהם למעגל החיים הנורמטיביים.

קארין אלהרר: אדוני, אני מבקשת להחזיר אותך, אני מתנצלת, אני רוצה להחזיר אותך לראשית הדברים שלך.

קארין אלהרר: אתה אמרת ואני משבחת, שאתם ראיתם אירוע מכונן והתיישבתם ביחד עם נציגי הקהילה ואתם בניתם תכנית.

קארין אלהרר: מהתכנית הזאת אני שמעתי שני דברים.

קארין אלהרר: שמעתי קו טלפון שבו יענו אנשים שיודעים את השפה ושמעתי על גיוס משמעותי יותר של אנשים מקרב יוצאי הקהילה.

קארין אלהרר: שני הדברים האלה בהחלט משמחים אבל אדוני בוודאי מסכים אתי שזה לא מספיק.

<איציק אלמוג: אני אוסיף ואומר, אני פשוט - - -

קארין אלהרר: אני אשמח לשמוע מה התכנית - - -

<קריאה: התכנית עצמה.

קארין אלהרר: אני יודעת לדבר לבד עברית שוטפת, אם אני אזדקק לעזרה אני אבקש אותה.

קארין אלהרר: אני מבקשת אדוני, לדעת, מה בדיוק - - -

<שמואל בוקר: אני אתן חלק - - -

קארין אלהרר: אם אפשר את כל ההמלצות כי אני אומר לאדוני, גם בדיון הקודם שקיימנו, לא הקודם, אחד לפניו, ישבה גילה גזיאל ואמרה, באמת, אני חייבת לומר ושם הייתה איזו התפרצות שהתנצלתי עליה אם מישהו נפגע אבל נאמרו בחדר דברים קשים מקרב יוצאי הקהילה, שאומרים שצעירים מסתובבים ברחוב ופשוט מכפכפים אותם.

קארין אלהרר: סליחה, אני ממש חוזרת על הדברים שלהם.

קארין אלהרר: מכפכפים אותם כי הם עם צבע עור אחר.

קארין אלהרר: ביקשתי, שאלתי את משטרת ישראל.

קארין אלהרר: תבואו ותגידו לי מה אתם עושים בעניין.

<קריאה: החמירו אותם - - -

קארין אלהרר: אדוני, אני לא זקוקה לעזרה.

קארין אלהרר: כל מה שהצלחתי לדלות הוא שיהיו חוקרים שידברו בשפה האמהרית.

קארין אלהרר: אמרתי בעבר ואני אומרת גם עכשיו.

קארין אלהרר: תראו, רוב האנשים שטוענים את הטענות הקשות הם אנשים שנולדו בישראל ויודעים את השפה העברית על בוריה.

קארין אלהרר: כמוני וכמוך.

קארין אלהרר: אולי לפעמים יותר ממני אז השפה האמהרית היא חלק אבל היא לא חלק הארי ולכן אני מבקשת לדעת, אדוני, זו הזדמנות מצוינת.

קארין אלהרר: אני רוצה לשמוע מה משטרת, חברים, לא לעזור לי, אני רוצה לשמוע, אם אפשר בפירוט, מה משטרת ישראל עושה בעניין הזה.

<איציק אלמוג: אני אתן דוגמה אחת נוספת ונוכל להרחיב.

<איציק אלמוג: אנחנו ניתן את זה באופן שיטתי ומוסדר וזה ייתן מענה ממש כרונולוגי.

<איציק אלמוג: דיברתי כרגע על החלק שבאחריותי.

<איציק אלמוג: אחת הטענות בישיבות עם צוות בונה אמון הייתה שקטין שנחקר, ששפת האם שלו היא אמהרית, הוריו, שעל פי חוק רשאים להיות נוכחים בחקירה, לא מבינים תמיד מה נאמר שם ועולה חשש לכאורה שאולי הילד אפילו לא אומר להם את האמת.

<איציק אלמוג: או אז מצאתי את עצמי יושב ומוציא הנחיה שעלותה משמעותית, לא רק לשפה האמהרית אלא לכלל קטינים שההורים שלהם נוכחים בחקירה, שהמתורגמן ייתן שרות להורים.

<איציק אלמוג: זה צעד נוסף וחשוב - - -

קארין אלהרר: חשוב מאד.

<שמואל בוקר: אני מדבר גם על הנושא הזה.

<שמואל בוקר: בדיקת התיקים.

<שמואל בוקר: נקבע יעד אצלנו עכשיו.

<שמואל בוקר: היעד הזה הוא שבכל בקרה שלנו, בכל בקרה מקצועית בנושא תיקים, במשטרת ישראל, בכל תחנה ותחנה, 10% מכלל התיקים, מינימום של 10% יהיו תיקים של יוצאי העדה האתיופית, כדי לראות שאכן מה שצריך להיות מופנם מופנם, שהעבודה מתבצעת באופן קונסיסטנטי ונכון, ללא אפליה כלשהי.

<שמואל בוקר: דבר נוסף זה הגברה מבחינת בני נוער וגם, כיעד, להפנות כמה שיותר קטינים שמעורבים בפלילים ועומדים בקריטריונים ובתבחינים שמאפשרים, לתכניות אלטרנטיביות.

<שמואל בוקר: סגן ראש אמ"ש ימשיך על דברים נוספים ברמה המערכתית, אני נתתי פן אחד.

<שמואל בוקר: ברשותך, אם את מעוניינת שנמשיך, כמו שאמרת - - -

קארין אלהרר: זו מהות הדיון.

קארין אלהרר: תראו, אני יכולה לקבל את זה שאתם לא מקבלים את המלצות הוועדה כי אתם במהלך העשייה ואתם אומרים: רגע, אנחנו כבר הקדמנו את המאוחר.

<שמואל בוקר: זה לא שלא קיבלנו את זה אלא - - - לא להכניס להצעת מחליטים כי זה כבר מתקיים.

קארין אלהרר: או.

קארין אלהרר: קיי, אתם אומרים: אנחנו כבר באמצע התהליך.

קארין אלהרר: תודה שהצטרפתם.

<אילנית בנצ'י סלאמסה: איזה תהליך - - -

קארין אלהרר: רגע, בנצי'.

<אילנית בנצ'י סלאמסה: עכשיו רוכשים מאה אלף טייזרים, זה התהליכים שהם עושים - - - הזדמנויות - - -

קארין אלהרר: באנצי', את רוצה - - -

<אילנית בנצ'י סלאמסה: אם נותנים להם הזדמנויות הם צריכים לעשות את העבודה, הם לא עושים את העבודה.

<אילנית בנצ'י סלאמסה: זה ראוי וזה לא בתפקיד שלהם, הם לא אמורים - - - להגן על האזרחים.

<אילנית בנצ'י סלאמסה: סליחה, על מה הם עובדים?

קארין אלהרר: סליחה, אני רוצה לשמוע.

<אילנית בנצ'י סלאמסה: הם לא עושים את העבודה.

קארין אלהרר: די.

קארין אלהרר: די.

<פרנוס סלאמסה: אכלתם, אכלתם אותו, את הבן שלי.

<פרנוס סלאמסה: שרפתם אותו - - - שרפתם אותו, את הבן שלי.

<דרור מתתיהו: אם אפשר רק לבקש, אנחנו דנים פה, אני שמעתי, את הדברים האלה אני שמעתי לפחות ארבע פעמים.

קארין אלהרר: אדוני, אני הייתי אתך באותן ישיבות.

<דרור מתתיהו: נכון לכן אני - - -

קארין אלהרר: אז אני מבקשת לשמוע, סליחה.

<דרור מתתיהו: גם אני מבקש לשמוע.

<דרור מתתיהו: גם אני מבקש לשמוע.

קארין אלהרר: אז בוא נאפשר לו.

<דרור מתתיהו: אבל ללכת מרמת הסיסמאות לרמת המעשה.

קארין אלהרר: אדוני, זה מה שאני מנסה לעשות.

קארין אלהרר: אתם לא עוזרים לי.

<דרור מתתיהו: אם רוצים לבנות אמון - - -

קארין אלהרר: אתם לא עוזרים.

קארין אלהרר: אתם לא עוזרים לי.

<דרור מתתיהו: אל תתני להם להסתתר תחת סיסמאות שאנחנו שומעים - - -

קארין אלהרר: אני לא אאפשר סיסמאות.

קארין אלהרר: אדוני, רק שניה, די, באמת, די.

קארין אלהרר: אני באמת מבקשת, תראו, זה באמת דיון רביעי או חמישי ובכל דיון אני שמעתי באמת את אותם הדברים.

קארין אלהרר: עם מלוא הכבוד וההערכה שיש לי למשטרת ישראל, בעניין הזה אני חייבת לומר, לא שמעתי ולו עוד דבר אחד שאתם עושים מלבד העניין של התרגומים ומלבד העניין של גיוס אנשים יוצאי הקהילה.

קארין אלהרר: אני רוצה לשמוע את המהות.

<שמואל בוקר: נמנה את כל הדברים ואם בסוף - - -

קארין אלהרר: בבקשה.

<שמואל בוקר: אני אקדים ואומר שכבר המפכ"ל הקודם דנינו החליט ואמר והחליט שיש שיטור יתר.

<שמואל בוקר: גם המפכ"ל המכהן טען את זה.

<שמואל בוקר: אנחנו כמשטרה כן עושים בדק בית בנפש חפצה.

<שמואל בוקר: בודקים את עצמנו וגם עשינו תכנית שאנחנו עוסקים בה ואני יכול להגיד שהרבה אחוזים מהעיסוקים שלי ושל ראש האגף שלי הם בתחום הזה כי באמת אנחנו חושבים שאנחנו רוצים להוביל שינוי.

<שמואל בוקר: קודם כל הנושא הראשון הוא מצלמות גוף, מה שהזכירה, אנחנו התחלנו בפיילוט ותוך שלושה חודשים, הפיילוט אמור להיות שלושה חודשים - - -

קארין אלהרר: מתי הוא התחיל?

<שמואל בוקר: יתחיל מחר.

קארין אלהרר: מחר.

קארין אלהרר: שלושה חודשים פיילוט.

<שמואל בוקר: במידה והפיילוט יהיה טוב עוד שלושה חודשים אנחנו נתחיל כבר הדרכה של השוטרים בשאר התחנות.

<שמואל בוקר: בנושא חקירה ומשפט, קודם כל אנחנו הדגשנו את התהליך של התלונות בנושא של חשודים.

<שמואל בוקר: תרגמנו טופס מקוון לאמהרית וכל אחד יש לו נגישות לטפסים האלה.

<שמואל בוקר: אנחנו גם החלטנו על הליכי דין משמעתי ושקיפות.

<שמואל בוקר: אם שוטר נחשד ונמצא בהליך משמעתי בנושא גזענות זה יובא לידי המתלונן.

<שמואל בוקר: זה משהו שגם חלק מהצבור ביקש לדעת על מנת ליצור את האמון.

קארין אלהרר: איך פונים?

קארין אלהרר: איך זה עובד?

<שמואל בוקר: ברגע שתהיה תלונה בנושא גזענות והיא תיחקר ויהיו הליכים משפטיים, אנחנו נדווח למתלונן על כל התהליך.

קארין אלהרר: אני רק מנסה להבין.

קארין אלהרר: יש גוף ייעודי שאליו פונים בנושא הזה בתוך המשטרה?

<שמואל בוקר: מחלקת משמעת שלנו.

<שמואל בוקר: זה בא ממח"ש.

מירב בן ארי: מחלקת משמעת של כל המשטרה, בלי קשר.

מירב בן ארי: אני חייבת להגיד לך משהו, רק הערת אגב.

מירב בן ארי: אני חושבת שהבעיה המרכזית ואני אמרתי את זה גם בדיון הקודם, הבעיה המרכזית היא האמון.

מירב בן ארי: האמון.

מירב בן ארי: אני רוצה לשמוע ממך מהם צעדים בוני אמון שננקטו - - -

<אבי יאלו: הבעיה המרכזית היא גזענות.

מירב בן ארי: אקילה, שניה רגע, אדוני, אני לא צריכה את העזרה שלך.

<אבי יאלו: בכל זאת.

מירב בן ארי: תאמין לי, אני מסתדרת.

מירב בן ארי: הבעיה היא שצעירים וצעירות יוצאי אתיופיה אין להם אמון.

מירב בן ארי: זה לא עוד מתורגמן או עוד טופס, זה איך אתה גורם לחבר'ה האלה להאמין שאתה גוף משטרתי.

מירב בן ארי: אני, כשאני רואה שוטר לצורך העניין בתפיסת עולמי, שהיא תפיסה שמורכבת שנים, אני סומכת עליכם.

מירב בן ארי: אני סומכת עליכם, אני רואה בכם את האנשים שאמורים להגן עלי ואני חושבת שאותה צעירה יוצאת אתיופיה שנתקלת בכם לא רואה בכם גוף כזה ואני תוהה, מהם צעדים בוני אמון.

מירב בן ארי: כמובן, אותו אדם שתיקן אותי פה, מן הסתם שכל הסיפור הזה של האמון נוצר בגלל עומק הגזענות שאותה הם חשים.

מירב בן ארי: שמעתי את ההערה שלך ואני תוהה מה אתה עושה כדי לבנות אמון מול הקהילה הזאת?

מירב בן ארי: אני רוצה להגיד לך שיש לי חבר, לא קשור, לא קשור בכלל, שהוא סיפר לי שהוא עושה גישור מאד יפה בין שוטרים לבין מנהיגי העדה בישוב מסוים בארץ ואמרתי לו שזה נראה נורא יפה בעיניי.

מירב בן ארי: לא עוד טופס וגם לא עוד מתורגמן אלא זה באמת מגשר וזה כבר מישהו שהביא את החבר'ה.

מירב בן ארי: זה מבחינתי תהליך בונה אמון.

מירב בן ארי: זה מה שמדאיג - - - דרך אגב, שמעתי את זה ממנו.

מירב בן ארי: נתתי לך פה קרדיט על משהו ששמעתי ממישהו אחר אבל עזוב עוד טופס, עזוב עוד מסמך, זה לא מה שגורם - - -

<שמואל בוקר: ברשותך - - -

קארין אלהרר: לא, לא, לא, לא, לא.

קארין אלהרר: זה לא, לא, לא.

קארין אלהרר: אני רוצה, תקשיבו, אם רוצים לתת לי תשובות או שאתה רוצה עוד פעם שננהל דיון עם עצמנו.

<דרור מתתיהו: אני רוצה לשאול את השאלות.

מירב בן ארי: רק שניה, אני, תאמין לי - - -

קארין אלהרר: אנחנו יודעים לשאול היטב, אתה גם תקבל את זכות השאלה.

קארין אלהרר: אדוני, אתה יודע מה, אני מנסה, רק שניה, אני מנסה לומר את הדברים בלי לפגוע באף אחד, מצד שני הדברים צריכים להיאמר.

קארין אלהרר: תראו, גם אם התחלתם לעסוק בנושא ואתם במהלך העשייה, אתם חייבים להבין שיש חשיבות לאמירה 'רוצה אני'.

קארין אלהרר: אתמול הייתה לכם הזדמנות נפלאה - - -

<שמואל בוקר: אמרתי - - - לפני שניה - - -

קארין אלהרר: לא, אבל אתמול הייתה לכם הזדמנות, במעמד ראש הממשלה והחלטת הממשלה בעניין הזה שמאמצת את הדוח, לבוא ולומר: הנה, גם אנחנו בתוך התהליך.

קארין אלהרר: במקום זה בחרתם להגיד לא.

<שמואל בוקר: אני לא חושב שאמרנו לא.

קארין אלהרר: אז בוא תסביר לי מה אתם עושים.

מירב בן ארי: הדוברת שלכם כנראה אמרה - - -

<שמואל בוקר: אני לא חושב שאמרנו לא.

<אמי פלמור: אני אחדד.

קארין אלהרר: בבקשה.

<אמי פלמור: אני אחדד ברשותה של יושבת הראש.

<אמי פלמור: אני רוצה להגיד, גם משרדים אחרים נמצאים בעיצומו של תהליך.

<אמי פלמור: משרד החינוך למשל, קיבל כותרות מאד לא נעימות ביום ראשון, שהיה כתוב "הגזענות עולה כיתה" ודיברו דווקא על מערכת החינוך אבל משרד החינוך הסכים שיהיו בתוך המחליטים גם דברים שכבר נעשים, כי זאת לא שאלה מי המציא את הגלגל והיה לי חשוב להגיד הבוקר דברים בצורה הכי מפורשת והכי ברורה.

<אמי פלמור: אמרתי את זה אתמול גם בישיבת הממשלה וכולכם הייתם.

<אמי פלמור: דברים שהמשטרה כבר עושה, פיילוט של נשיאת מצלמות גוף, זה פרויקט של השר ארדן, צריך להגיד את זה אבל כששמים את זה בתוך רצף של החלטות שאומרות: זה מה שממשלת ישראל תעשה כדי למגר את הגזענות, זה מקבל עוד גושפנקה.

<אמי פלמור: אני רוצה להגיד שלהבנתי זה גם מתקף את הזכות שלכם לקבל תקציב לדבר הזה.

<אמי פלמור: אתם לא צריכים את עזרתי לדבר אבל בוודאי שכשיש עוד ועדה שבאה ואומרת שהדבר הזה הוא חיוני, אז זה חשוב.

<אמי פלמור: אנחנו כן מבינים.

<אמי פלמור: אני רוצה להגיד, אנחנו, המשפטנים, תמיד אנשים של מלים ומדברים לפעמים יותר מדי אבל יש משמעות להצהרה.

<אמי פלמור: יש משמעות.

<אמי פלמור: אני אחזור ואגיד את זה פעם נוספת.

<אמי פלמור: הדוח הזה נפתח בהכרה.

<אמי פלמור: עצם ההכרה בזה שיש דברים שאנחנו כממשלה עשינו ועושים שמוּנָעים ממקום של הטיה על פי צבע עור.

<אמי פלמור: אני מתקשה כל פעם להגיד את המילה גזענות אבל הטיה, אפליה, על רקע צבע עור, זאת אמירה שאי אפשר להגיד פחות ממנה.

<אמי פלמור: ואמרתי לאורך כל הדרך, עצם האמירה, זה שכתוב פה דוח שבו כתוב שראש הממשלה בעצמו הקים את הצוות הזה ושהמסר שלו הוא שתהיה אפס סבלנות לגזענות – אין תחליף לאמירה, אין תחליף לאמירה ולכן אני רוצה להגיד את זה דווקא ממקום של הערכה למשטרת ישראל ולעבודה הקשה שהמשטרה עושה, לעובדה שנציגי המשטרה שיתפו אתנו פעולה לאורך כל הדרך, סיפקו לנו חומרים, אפשרו לנו לדבר עם אנשים.

<אמי פלמור: זה עושה עוול למשטרה, שהדברים שהיא כבר עושה לא נמצאים בפנים, עם דברים נוספים שדובר עליהם.

<אמי פלמור: יש חשיבות לאמירה שהמשטרה רואה בזה חלק מהעשייה הכללית של ממשלת ישראל למיגור הגזענות נגד יוצאי אתיופיה, ובהמשך כלפי כלל אזרחיה.

קארין אלהרר: יש לכם פה הזדמנות לתקן ולהגיד: הנה, אנחנו חלק מזה.

<שמואל בוקר: אני אבקש ברשותך, גבירתי, והתחלתי להגיד מה אנחנו עושים.

<שמואל בוקר: בואו נשמע מה אנחנו עושים.

קארין אלהרר: אבל רק - - -

<שמואל בוקר: בואו נשמע מה אנחנו עושים.

קארין אלהרר: לא, אבל שניה, לפני, להתייחס לדברים של המנכ"לית ולשאלה שלי.

<שמואל בוקר: אני התייחסתי - - -

קארין אלהרר: יש לכם פה הזדמנות, שניה, אדוני, יש לכם פה הזדמנות להגיד: הנה, אנחנו חלק מהתהליך.

קארין אלהרר: לא רק שהשתתפנו בדיוני הוועדה אלא אנחנו אומרים שאנחנו נשלב ידיים ביחד עם כל יתר משרדי הממשלה ואנחנו מבינים שגם לנו יש חלק בעניין של מיגור הגזענות וגבירתי המנכ"לית, אני מצטערת, אני לא אומרת את הדברים פוליטיקלי קורקט, יש גזענות.

קארין אלהרר: עכשיו בואו נראה מה אנחנו עושים כולנו ביחד, כולל משטרת ישראל, לתקן את זה.

קארין אלהרר: בבקשה, אדוני.

<שמואל בוקר: גבירתי, קודם כל, למיטב הבנתי, כל מה שנאמר פרט למספר מצומצם ומאד ועל חלק מהם דיברנו, כמו למשל חקירת שוטרים על ידי שוטרים - - -

קארין אלהרר: נדבר על זה.

<שמואל בוקר: ועוד כאלה וכאלה דברים שהם מאד מינוריים, כל הדברים, זה לא משנה איך זה נאמר בהחלטת מחליטים, זה ממילא מבוצע.

<שמואל בוקר: זו סמנטיקה, זה מבוצע, זה בכלל לא עקרוני כרגע - - -

קארין אלהרר: לסמנטיקה יש פה משמעות.

<שמואל בוקר: זה ענין סמנטי.

<שמואל בוקר: זה מבוצע, סליחה - - -

קארין אלהרר: לא, לא, לא להפריע לו.

<שמואל בוקר: זה מבוצע, אני מבקש, אם יורשה לי להציג את מה שאנחנו עושים כמו שביקשת - - -

קארין אלהרר: בבקשה.

<שמואל בוקר: אבל אם אני אציג פסע קטן ממה שאנחנו עושים ואז יגידו: אבל אתם לא עושים אז לא ישמעו מה אנחנו כן עושים.

קארין אלהרר: בבקשה, אדוני.

מירב בן ארי: אז בוא תגיד לנו.

מירב בן ארי: כל ההקדמות.

<שמואל בוקר: אני אגיד, אני לא מקדים - - -

מירב בן ארי: מחכים במתח.

<שמואל בוקר: סליחה, האוכלוסייה התלוננה שהם לא יכולים לפנות למח"ש כי הם לא מבינים את השפה - - -

קארין אלהרר: רגע, שניה, בוא נעבור אחד אחד.

קארין אלהרר: נהלים לדרישת הזדהות על ידי שוטרים.

<שמואל בוקר: אמרנו שאנחנו נבחן את הנוהל.

<קריאה: זו לא תשובה.

קארין אלהרר: נבחן את הנוהל, או.

קארין אלהרר: קיי, לא, רגע, רגע, שניה, מירב.

קארין אלהרר: אדוני, אני מבקשת לדעת לוחות זמנים.

קארין אלהרר: "נבחן את הנוהל" זו אמירה כללית, זה בכוכבים.

קארין אלהרר: אנחנו - - -

<שמואל בוקר: לבחון את הנוהל - - -

קארין אלהרר: אבל אני רוצה לדעת.

קארין אלהרר: הרי מן הסתם גם לכם יש תכניות עבודה ואתם צריכים לעמוד בהן כארגון.

קארין אלהרר: למתי קבעתם לעצמכם דד ליין עד מתי תבחנו את הנוהל?

<שמואל בוקר: ההמלצה הזו היא המלצה שלא הייתה לפני כן, היא נכנסה רק עכשיו.

<שמואל בוקר: נשב, נקבל החלטות.

<שמואל בוקר: אני לא יכול כרגע לקבוע לוח זמנים.

קארין אלהרר: אתם ישבתם בצוות - - -

<שמואל בוקר: נעשה את זה במהירות.

קארין אלהרר: רגע, שניה.

קארין אלהרר: האם ישבתם בצוות הוועדה?

<שמואל בוקר: כן.

קארין אלהרר: היו נציגים שלכם?

<שמואל בוקר: בוודאי.

קארין אלהרר: זה לא נפל עליכם אתמול בבוקר.

<שמואל בוקר: זה היה - - -

קארין אלהרר: זה החדש?

<שמואל בוקר: החלטה חדשה.

מירב בן ארי: חדשה.

קארין אלהרר: חדשה.

<שמואל בוקר: בהתחלה הבענו התנגדות ואחרי זה קיבלנו את ההמלצה הזו.

קארין אלהרר: או.

קארין אלהרר: קיי, אז אני מבקשת לדעת בתוך שבועיים דד ליין - - -

<שמואל בוקר: לא, שבועיים זה - - -

קארין אלהרר: שבועיים.

קארין אלהרר: סליחה.

<אמי פלמור: שבוע הבא יש דיון במשרד - - -

קארין אלהרר: ב-11 לאוגוסט?

<קריאה: לא, אחרי ה-11 לאוגוסט.

קארין אלהרר: אדוני - - -

<קריאה: ביום שני הקרוב.

קארין אלהרר: יום שני הקרוב?

<קריאה: כן, חותרים לזה.

קארין אלהרר: אדוני, אם יש דיון אצל ראש הממשלה ביום שני הקרוב ואתם חושבים ששבועיים זה זמן קצר לבחינת הדד ליין - - -

<שמואל בוקר: מתי ניתן לוח זמנים?

<שמואל בוקר: אנחנו ניתן לוח זמנים.

קארין אלהרר: הוועדה גם, סליחה שאנחנו קיימים אבל הוועדה גם רוצה להבין מהי כוונתכם בעניין.

קארין אלהרר: אני מבקשת לדעת - - -

<שמואל בוקר: מהי בקשתך?

קארין אלהרר: בקשתי היא לדעת האם אתם מאמצים את ההמלצה הזו, כן או לא.

<שמואל בוקר: את ההמלצה לבחון את הנהלים אימצנו.

קארין אלהרר: בסדר, מתי זה יקרה?

מירב בן ארי: אתה לא יכול להגיד מתי?

<שמואל בוקר: לא יודע כמה זמן לוקח - - -

מירב בן ארי: תעשה הערכה מסוימת ואז - - -

<שמואל בוקר: מאמין שתוך שלושה חודשים - - -

קארין אלהרר: נהלים לדרישת הזדהות על ידי שוטרים - - -

<אמי פלמור: לא, הדרישה להזדהות אומצה.

<אמי פלמור: זאת הדרישה שכן הופיעה אתמול במחליטים.

<שמואל בוקר: אמרנו - - -

<אמי פלמור: הבקרה על - - -

קארין אלהרר: רגע, עוד לא הגענו לזה.

קארין אלהרר: את זה אתם מקבלים.

קארין אלהרר: או.

קארין אלהרר: קיי.

קארין אלהרר: החמרת מדיניות האכיפה ונקיטת אמצעים משמעתיים?

<אמי פלמור: תוך כמה זמן - - -

קארין אלהרר: בדיוק, מבקשת לדעת עד ליום הדיון אצל ראש הממשלה, גם לוועדה - - -

<שמואל בוקר: לוח זמנים.

קארין אלהרר: להתכוון ללוח זמנים.

<אמי פלמור: זה דיון יותר מורכב משבועיים, חשוב להבין.

קארין אלהרר: ביקשתי רק דד ליין, למתי, עד מתי.

<אמי פלמור: רק הבהרתי - - -

קארין אלהרר: בסדר גמור, לא חשבתי לרגע.

קארין אלהרר: סעיף 12, החמרת מדיניות האכיפה ונקיטת הליכים משמעתיים נגד שוטרים ופרסום דוח שנתי.

<שמואל בוקר: הסכמנו לזה.

<שמואל בוקר: זה כרוך גם במשאבים כדי לרכז את זה.

<שמואל בוקר: באופן עקרוני.

<שמואל בוקר: הסכמנו לרכז את זה.

קארין אלהרר: הסכמתם.

קארין אלהרר: ועל החמרה מדיניות האכיפה גם הסכמתם?

<שמואל בוקר: אכיפה כנגד מי?

קארין אלהרר: כנגד שוטרים.

<שמואל בוקר: זה מבוצע בפועל.

<שמואל בוקר: כל מה שהוא במח"ש מבוצע.

<שמואל בוקר: כל מה שאצלנו - - -

קארין אלהרר: על זה הייתה הסכמה גם אתמול במחליטים?

<שמואל בוקר: לא.

<קריאה: לא, לא.

<אמי פלמור: זה לא היה במחליטים.

<שמואל בוקר: זה לא מופיע אבל בישיבה שקיימנו - - -

<קריאה: תשיב לה, מה אתה אומר לשוטרים שלך?

<קריאה: איך אתה - - -

קארין אלהרר: אדוני, אני אאלץ להוציא אותך.

<קריאה: גבירתי.

<קריאה: אתה עונה - - -

קארין אלהרר: לא, אני לא רוצה.

<קריאה: אז תוציאי אותי.

קארין אלהרר: אני לא רוצה.

<קריאה: אני רוצה לדעת מה אתה עושה - - -

קארין אלהרר: אני לא רוצה להוציא אותך.

<קריאה: תוציאי אותי.

קארין אלהרר: אני לא רוצה.

<קריאה: תוציאי אותי.

<קריאה: אני רוצה לדעת ממנו מה הוא עושה נגד השוטר הגזען האלים.

<קריאה: תגיד לי עכשיו.

<קריאה: בלי סיפורים - - - תגיד לי עכשיו, מה אתה מצפה, לתג מחיר?

קארין אלהרר: לא, לא, לא, אני לא - - -

<קריאה: יש לך פה הזדמנות אחרונה להגיד מה אתה עושה - - -

קארין אלהרר: אדוני, אדוני.

מירב בן ארי: אוי ואבוי, אוי ואבוי.

קארין אלהרר: אני ממש מפצירה בך.

<קריאה: מה הוא עשה?

קארין אלהרר: סליחה, אף אחד - - -

<אילנית בנצ'י סלאמסה: שנתיים - - -

קארין אלהרר: בנצ'י, לא, זה לא יקרה ככה.

<אילנית בנצ'י סלאמסה: עושים את העבודה, אין לכם, הולכים להוציא אלימות - - -

קארין אלהרר: בנצ'י.

מירב בן ארי: זה האמון שלהם.

קארין אלהרר: רגע - - -

<פרנוס סלאמסה: זה לא כואב?

<פרנוס סלאמסה: שנתיים - - -

קארין אלהרר: גבירתי.

<אילנית בנצ'י סלאמסה: הדם של יוצאי אתיופיה לא הפקר.

<אילנית בנצ'י סלאמסה: הדם שלנו לא יהיה רק במלחמות, הדם שלנו לא הפקר.

<פרנוס סלאמסה: אתה יודע, סוגרים - - -

<אילנית בנצ'י סלאמסה: שנתיים, שוטר שמשתמש בטייזר לא הולך לדין - - - לדין משמעתי, בסוף סוגרים את זה בינם לבין עצמם.

<אילנית בנצ'י סלאמסה: זה האמון שלהם.

<אילנית בנצ'י סלאמסה: זה אמון?

<אילנית בנצ'י סלאמסה: זה לא אמון.

<אילנית בנצ'י סלאמסה: אם היה מדובר בבחור ממוצא אחר זה לא היה עובר.

<אילנית בנצ'י סלאמסה: לא חודש ולא חודשיים ובטח ובטח שלא שנתיים.

<אילנית בנצ'י סלאמסה: משפחת סלמסה וכל הקהילה של האתיופים לא הפקר של מדינת ישראל.

<אילנית בנצ'י סלאמסה: חצופים.

קארין אלהרר: בנצי', די, די, אל תגרמו לי לעשות דברים שאני לא רוצה.

קארין אלהרר: באמת.

<אילנית בנצ'י סלאמסה: אבל לא אף אחד - - -

קארין אלהרר: אבל, אבל - - -

<אילנית בנצ'י סלאמסה: אף אחד לא כואב לו - - -

קארין אלהרר: גבירתי, גבירתי, גבירתי, אני מבינה, גבירתי, אני מבינה, אני ממש מבקשת, תקשיבו, אני לא רוצה לעשות את זה.

<קריאה: הבעיה המרכזית היא שבסוף מת כאן מישהו ואם הוא היה כנראה, מסוג אחר, מגזר אחר - - -

<קריאה: שנתיים שהם - - -

מירב בן ארי: היינו פה - - -

<אילנית בנצ'י סלאמסה: לאף אחד - - -

מירב בן ארי: בנצ'י, תאמיני לי שגם אני וגם קארין - - -

<קריאה: זה כואב, זה הבן שלה - - - זה המצב, בואו.

<פרנוס סלאמסה: אם היה, אם היה - - -

<אילנית בנצ'י סלאמסה: אני יודעת.

מירב בן ארי: אני אמרתי את זה לפני דקה, תאמיני לי שאני בטוחה, בסוף יגיע ילד - - - ובסוף אין פה אף אחד.

קארין אלהרר: מירב, מירב, אנחנו רוצים לעזור.

<אילנית בנצ'י סלאמסה: אין פה - - -

מירב בן ארי: אנחנו יושבים פה ושומעים ושומעים - - -

קארין אלהרר: אני לא רוצה להוציא, אני לא רוצה להוציא.

<קריאה: אני רוצה לסייע - - -

קארין אלהרר: רגע, שניה.

<קריאה: בנצ'י, בנצ'י, תני לי רגע, בבקשה, בנצ'י, תני לי רגע בבקשה.

<אילנית בנצ'י סלאמסה: זה לא עוזר כבר - - - שאתם נמצאים - - -

<קריאה: תקשיבי, אני - - -

<קריאה: תני לי רגע לסדר.

<פרנוס סלאמסה: באמת?

<קריאה: אני רק רוצה - - -

<אילנית בנצ'י סלאמסה: מה לעשות?

<אילנית בנצ'י סלאמסה: זה המצב.

<אילנית בנצ'י סלאמסה: אף אחד לא שם לב - - -

<קריאה: אבל רגע, סליחה, זאת התוצאה - - -

<פרנוס סלאמסה: אי אפשר - - - בשביל המשפחה שלי.

<פרנוס סלאמסה: בבקשה.

<דרור מתתיהו: זאת התוצאה כשאנחנו לא מתעסקים בשאלות הנכונות ואני ניסיתי לעשות את זה.

<אילנית בנצ'י סלאמסה: לא רואים אותנו.

<דרור מתתיהו: אני אגיד לכם למה, כי אנחנו מדברים כאן וגם הדוח הראוי הזה, עוסק בשאלת ראיית - - - .

<דרור מתתיהו: אנחנו לא מקבלים כאן תשובות.

<דרור מתתיהו: כל הדיונים האלה הם דיבורים ודיבורים.

<דרור מתתיהו: אף אחד לא אומר תשובה לנושא של - - - עם כל הכבוד, כולם רואים מה קרה, כולם פה ראו - - - ההוכחות של תחקירים.

<דרור מתתיהו: למה אין תשובות?

<דרור מתתיהו: למה אנחנו - - - את הנושא הזה?

<דרור מתתיהו: למה - - - את המקרה?

<דרור מתתיהו: נשאלה קודם השאלה הנכונה וגם הדוח עוסק בזה.

<דרור מתתיהו: שאלת בניית האמון.

<דרור מתתיהו: צעדים בונים אמון.

<דרור מתתיהו: אנחנו לא יכולים, שום דוח ושום ועדה לא יבנו אמון כאשר במבחן המעשה, בנסיבות ספציפיות של מקרה, ההתנהלות היא התנהלות הפוכה.

<דרור מתתיהו: הבאנו לפתחם את המקרה המתאים ביותר כדי לקבל החלטות נכונות, כדי לקחת אחריות על המעשים, כדי לא לגלות סלחנות כלפי אותם שוטרים, גם אם הם מיעוט וקל וחומר אם הם מיעוט, שהייתם צריכים לקחת אחריות ולטפל בהם כמו שהיה צריך לטפל בהם.

<דרור מתתיהו: שמנו לכם את זה על השולחן, על שולחנו של מפכ"ל משטרת ישראל ומה הוא עשה?

<דרור מתתיהו: מה הוא עשה?

<דרור מתתיהו: הוא היפנה עורף בנסיבות שבהן אנחנו מדברים, על שוטרים שמח"ש ופרקליט המדינה בישראל קבעו שהשוטרים האלה מילאו דוחות פעולה שקריים, שלא קדמה לשימוש בטייזר אלימות מצד יוסף סלמסה ז"ל, שלא קדמה אזהרה לפני השימוש בטייזר, כפי שהם כותבים באופן שקרי בדוח, שדוחות פעולה שבהם הם כותבים שיוסף סלמסה הובהל לתחנת המשטרה, שהוא התפרע והוא קילל, זה דוח שקרי.

<דרור מתתיהו: עכשיו, לא עומד פה לפניכם עורך דין שממציא את הדברים, לא, יש ראיות.

<דרור מתתיהו: יש הקלטות, יש צילומים.

<דרור מתתיהו: היום אתם כבר יודעים שהדברים שקריים.

<דרור מתתיהו: אומר לכם ממח"ש, אומר פרקליט המדינה, ממליצים לפניכם לקבל את ההחלטות הנכונות בוועדת המשמעת ואתם באים ומנפנפים לנו פה בוועדת המשמעת של משטרת ישראל ואומרים: "אנחנו נבחן את עצמנו" ו"אנחנו עושים" ו"אנחנו נעשה" ואיך אתם רוצים שאנחנו נאמין לכם שאתם באמת תעשו, אם במבחן המעשה במקרה המתאים ביותר לא עשיתם ואתם לא נותנים תשובות?

<דרור מתתיהו: אתם מתחבאים מאחורי סיסמאות - - -

קארין אלהרר: טוב, או.

קארין אלהרר: קיי, תודה.

קארין אלהרר: תקשיבו.

קארין אלהרר: באמת, אני, תקשיב, באמת אני אומרת לך.

<דרור מתתיהו: זו לא פעם ראשונה שאנחנו פה.

קארין אלהרר: אנחנו כולנו פה לא פעם ראשונה.

<קריאה: יום יום שעה שעה ואנחנו כבר באיזשהו שלב לא חיים - - -

קארין אלהרר: אני מבינה.

<קריאה: לא ישנים, אנחנו - - - את כל הדברים ובצורה הכי ברורה שבעולם - - -

קארין אלהרר: אדוני.

<קריאה: אי אפשר - - -

קארין אלהרר: אדוני, אתה רוצה רגע להקשיב לי?

מירב בן ארי: הוא לא יירגע עד שהוא לא יקבל את הצדק שלו והוא צודק.

קארין אלהרר: מירב, את מוכנה שניה - - -

מירב בן ארי: הם ימשיכו לבוא לפה ובנצ'י תמשיך לצעוק ובצדק, שום דבר, בסוף, תנו משהו למשפחה הזאת.

מירב בן ארי: לא מצליחה להבין את העניין הזה.

קארין אלהרר: מרב, אני מנסה להנמיך את הלהבות.

מירב בן ארי: אני יודעת, את רואה שאני - - -

קארין אלהרר: אני אשמח לעזרתך המועילה.

מירב בן ארי: אני מתנצלת.

קארין אלהרר: תראו, אני אומרת, אני מבינה.

קארין אלהרר: אני מנסה בכוחות הדלים להשיג תשובה.

קארין אלהרר: אנחנו יכולים לנאום ואני מניחה שהרוב פה מסכימים בדיוק על אותו דבר.

קארין אלהרר: אין מה לעשות.

קארין אלהרר: נצטרך בסוף את משטרת ישראל מגויסת לדבר הזה.

קארין אלהרר: אנחנו רוצים לשמוע גם תשובות אז אני מפצירה בכם.

קארין אלהרר: אני מבינה את הכאב של המשפחה, אנחנו מזדהים אתם, שניה, שניה, זה מעבר למקרה הפרטי.

קארין אלהרר: זה מעבר למקרה הפרטי.

קארין אלהרר: ולכן אני מבקשת.

קארין אלהרר: אין לי דרך אחרת אלא לבקש את התשובה ולשמוע מה בדעתם לעשות בעניין.

קארין אלהרר: אני מבקשת להיות סבלנים.

קארין אלהרר: אני מבינה את הקושי.

קארין אלהרר: משטרת ישראל, בבקשה.

<שמואל בוקר: אני אקצץ הרבה דברים שאני יכול להגיד שאנחנו עושים.

<שמואל בוקר: אני אתרכז בעיקר.

<שמואל בוקר: כמו שאמר אלמוג, 10%, למרות שזה הרבה פחות אבל אנחנו רוצים לבדוק מה קורה בתיקים שבהם מעורבים אנשים יוצאי הקהילה האתיופית ולכן, 10% מכלל התיקים אנחנו נבדוק.

<שמואל בוקר: מעבר לזה, אנחנו מסכימים ואמרנו על שיטור יתר.

<שמואל בוקר: קיבלנו את זה ולכן, כדי להוריד את שיטור היתר - - -

קארין אלהרר: רגע, אדוני, אבל היינו - - -

<שמואל בוקר: שניה.

<שמואל בוקר: תני לי שניה.

<שמואל בוקר: הרי בסוף, בסוף נקודת הקצה ונקודת החיכוך היא כששוטר בודק אדם, שהוא מרגיש שהוא בודק אותו בגלל סיבה כזאת או אחרת.

<שמואל בוקר: זה לב העניין, נכון?

<שמואל בוקר: ואנחנו אומרים: בואו נבדוק את עצמנו אם יש שיטור יתר ואמרנו: יש שיטור יתר.

<שמואל בוקר: הודינו בזה.

<שמואל בוקר: עכשיו אנחנו אומרים - - -

<קריאה: זו לא סיבה זו או אחרת.

<שמואל בוקר: סליחה, רגע, אני אומר עכשיו מה אנחנו הולכים לעשות ואיך להוריד את זה וזה בדיוק מה שאני מתכוון להגיד.

<שמואל בוקר: מה שאנחנו עושים קודם כל הוא החלטה מדידה.

<שמואל בוקר: קבענו יעד.

<שמואל בוקר: הורדה של 10% בתיקי החיכוך.

<שמואל בוקר: תיק חיכוך זה תיק שמסתיים בסוף בתקיפת שוטר, בהעלבת עובד צבור, הכשלת שוטר או הפרעה לשוטר במילוי תפקידו.

<שמואל בוקר: שבסוף, כתוצאה מבדיקה כזו או אחרת, או הזדהות כזו או אחרת, שגם שם נבדוק את הנהלים, מגיע מצב שנער מגיע לתא מעצר כי הוא תקף את השוטר.

<שמואל בוקר: איך אנחנו מטפלים בזה, אנחנו קבענו יעד של הורדת 10% לפחות בתיקים.

<שמואל בוקר: זה אומר - - -

<קריאה: עשיתם יותר שוטרים - - - של אתיופים, איזה יופי.

<שמואל בוקר: זה אומר שאם אני היום מפקד תחנה והיעד של התחנה שלי הוא להוריד 10%, כל תיק שנפתח בגין תקיפת שוטר אני הולך לבדוק מה קרה.

<שמואל בוקר: הולך, מתחקר את שוטרים שלי - - -

<קריאה: אתה - - - למה שאתה אומר?

<שמואל בוקר: כן, כן, כן, הולך לבדוק האם זה היה מחויב המציאות, איך אפשר היה לנהוג אחרת.

<שמואל בוקר: לתחקר.

<שמואל בוקר: אני מאמין שנעמוד ביעד הזה ואני מאמין שנעמוד יותר מהר.

<שמואל בוקר: מעבר לזה, במישור ההדרכתי אנחנו מכשירים את השוטרים שלנו ואני יכול להגיד שזה התחיל בכלל לפני האירועים.

<שמואל בוקר: לפני האירועים התחלנו עם המחשבה הזו.

<שמואל בוקר: שמנו לב שמבחינת כשירות מנטלית אנחנו צריכים לעבוד יותר עם השוטרים שלנו, דווקא בנקודות החיכוך עם האזרח, כדי שכל הצבור יאמין בנו יותר.

<שמואל בוקר: אנחנו מכשירים את השוטרים שלנו בנושא, אנחנו נותנים להם כלים.

<שמואל בוקר: בסדנאות שאנחנו מעבירים להם ותיכף אני אנקוב במספרים, אנחנו מלמדים את השוטר להכיל יותר, להבין יותר, שכל אזרח שמגיב אליך - - - כזו או אחרת, לפעמים הוא בא עם מטען כזה או אחר, וככל שתכיל אותו יותר בסוף תגיע לפחות תיקים כאלה והאמון יגדל.

<שמואל בוקר: אנחנו עושים את זה ורק השנה במכללה הלאומית לשוטרים, למעלה מ-3,350 שוטרים עברו את הסדנאות האלו, גם בתחנות, גם בתחנות, 3,300 שוטרים נוספים עברו את הסדנאות האלו ואני בטוח שעם הזמן זה ייתן להם את הכלים ואנחנו נשתפר, אנחנו נהיה הרבה יותר טובים.

<שמואל בוקר: מעבר לזה אנחנו עושים גם הכשרות לשוטרים ולמפקדים בתחנות הליבה.

<שמואל בוקר: יש עשרים ושש תחנות ליבה, שם יש - - - אוכלוסייה, גם לשם אנחנו נכנסים, מדריכים, עובדים, מדברים, זה על סדר היום שלנו, זה על שולחן העבודה שלנו, אני אמרתי לָך, ראש האגף שלי עוסק בזה כמעט כל יום וכנ"ל אני והחברים שיושבים פה.

<שמואל בוקר: וזה מחלחל למטה.

<שמואל בוקר: זה תהליך שלוקח זמן.

<שמואל בוקר: תהליך שייקח זמן ולכן אמרנו שאת רוב הדברים שהוועדה אמרה אנחנו עושים.

<שמואל בוקר: אנחנו מפצים, החלטנו להעלות את כמות המתנדבים מיוצאי הקהילה, מתוך אמון שזה יצרף אותנו וייצור אמון משותף.

<שמואל בוקר: אנחנו מגדילים את מספר השוטרים, אמרנו את זה לפני זה, גם מתוך אמון, שברגע שיושבים ביחד בניידת, החיבור כבר קורה, כמו שזה קורה בצבא וכמו שזה קורה במקומות אחרים.

<שמואל בוקר: לגבי הטייזר ומה שציינת, אנחנו מינינו במהלך השנה וזה לא היה, קצין טייזר ארצי, שהוא אחראי לרכז את כל השימוש בטייזר במשטרה.

<שמואל בוקר: הוא אחראי על הנושא הזה.

<שמואל בוקר: מעבר לזה, הסכמנו לבדוק עוד פעם את הנהלים, לבדוק ולבחון - - -

קארין אלהרר: למה לא הסכמתם?

קארין אלהרר: למה לא מופיע בהחלטת הממשלה?

<שמואל בוקר: הסכמנו לזה.

<שמואל בוקר: זה לא הופיע אבל הסכמנו לזה.

קארין אלהרר: אז מה אתה אומר, תקשיבו, תקשיבו רגע, אני אומרת את הדבר - - -

<שמואל בוקר: הסכמנו.

קארין אלהרר: תראו, ההסכמה שלכם כאן בוועדה, אני מברכת עליה אבל בסוף - - -

<שמואל בוקר: כן, אבל בישיבה שהייתה לפני שבועיים - - -

קארין אלהרר: בסוף - - -

<שמואל בוקר: אני הבעתי את ההסכמה.

קארין אלהרר: או.

קארין אלהרר: קיי, אתה הבעת את ההסכמה אבל זה לא הגיע להחלטת ממשלה אז מה זה שווה?

<שמואל בוקר: בסוף אנחנו מסכימים, אני אומר - - -

<קריאה: לא - - -

<שמואל בוקר: הבעתי את הסכמתי לפני שבוע, אני לא יודע למה - - -

קארין אלהרר: אדוני יודע - - -

<אמי פלמור: אני רוצה רגע להגיד, אני רוצה להגיד.

<אמי פלמור: הייתה הסכמה, היה תהליך מאד ארוך ומורכב של ישיבה עם כל אחד מהגורמים שההמלצות בעניינו נכנסו לדוח.

<אמי פלמור: ישבנו עם בוקר, ארוכות, ישבה היועצת שלי והיה סיכום על הדברים האלה והיינו אופטימיים מאד ביחס לדרך שבה הדוח יאומץ.

קארין אלהרר: ואז מגיעים להחלטת ממשלה ולא.

<אמי פלמור: אני רוצה להגיד, אני אחזור ואגיד את זה, יש חשיבות לעובדה שהדברים מעוגנים בהצעת המחליטים.

<אמי פלמור: הם נמצאים קודם כל בדוח.

<אמי פלמור: אני רוצה להגיד שלי יש אמון במשטרה.

<אמי פלמור: אני עובדת אתם, יש לי גם יכולת יומיומית לבקר אותם.

<אמי פלמור: ציבורית, לי - - - דקלרטיבי זה ברור שאי אפשר לתת לזה את אותו משקל ואני חושבת שהמשטרה יודעת את החשיבות.

<אמי פלמור: אני גם רוצה להגיד, המשטרה אכן מינתה קצין טייזר ארצי וזה דבר שהוא חשוב ומשמעותי אבל אם יש עין בוחנת נוספת, שנעשתה על ידי גורם מקצועי, נמצאת פה רחל מטר, אולי רחל תסביר רגע מה עלה מתוך - - - ומה היא עשתה, זה בא ואומר, אנחנו לא מבקשים עכשיו לפטר אותו או לשים עוד חמישה קצינים שיעסקו בדבר הזה, אלא מציעים איזשהו מנגנון.

<אמי פלמור: רחל, אם את יכולה רגע להסביר.

<רחל מטר: בעניין הטייזר, הנהלים היום מאפשרים שימוש מאד רחב, זה כלי עזר למעצר למעשה.

<רחל מטר: וההצעה שלנו הייתה לבדוק מחדש יחד עם המשטרה את השאלה האם השימוש בטייזר ראוי להיות כלי עזר למעצר.

<רחל מטר: כלומר, לפי מה שכתוב בנהלים, כל שוטר שרוצה לאכוף את המעצר, זה נתפס על ידי המשטרה ככלי פחות אלים והשאלה האם התפיסה הזאת של הטייזר היא תפיסה נכונה לאור מה שאנחנו ראינו בתיקים והאם כדאי אולי לצמצם את זה יותר.

<רחל מטר: את זה רצינו לעשות בשיח הזה.

<רחל מטר: בשיח הזה מול המשטרה על הנהלים, גם מול תיקים שאנחנו ראינו.

<רחל מטר: לכן, נכון שיש קצין טייזר, אנחנו ישבנו אתו ארוכות, עם קצין הטייזר ואנחנו סבורים שיש עוד מה לעשות, גם מבחינת יישור תפיסת הקו בשאלה מתי ראוי לעשות שימוש בטייזר ומתי לא, גם לאור עמדת המשטרה שהם רואים בזה כלי חיוני.

<רחל מטר: גם לכלי חיוני כזה, גם לנשק יש נהלים וצריכים להיות גבולות ברורים ואנחנו חושבים שראוי לקיים את הדיון הזה מול הנהלים גם לאור מה שראינו וגם מול קצין הטייזר החדש.

<רחל מטר: לכן, ההתנגדות הזאת היא פחות מובנת לי, כמי שישבה יחד אתכם ויודעת שיש עוד עבודה רבה לעשות בנושא הזה.

<שמואל בוקר: אנחנו הבענו הסכמה - - -

קארין אלהרר: לא, תראה - - -

<קריאה: זה לא נמצא בהחלטת ממשלה.

קארין אלהרר: אדוני, תודה.

קארין אלהרר: תראו, לדפוק על השולחן זה לא עוזר.

קארין אלהרר: תאמינו לי, הייתי עושה את זה בעצמי או באמצעותכם אם זה היה עוזר.

<קריאה: אפשר עוד משפט בבקשה?

קארין אלהרר: לא עכשיו, אני מיד אתן לך.

<קריאה: לא תגובה מלאה, רק התייחסות ממש קצרה לעניין.

<קריאה: זה מה שמעורר כאן את הרוחות.

קארין אלהרר: גבירתי, את כנראה לא הקשבת כשאמרתי לא עכשיו.

<קריאה: שהדיון יתקדם ואנחנו מקשיבים לתכנית משטרתית שוב ושוב ושוב.

<קריאה: אנחנו ספציפית היינו גם בצוות אתם, יחד אתם.

<קריאה: אנחנו חוזרים לאותו לופ שאנחנו לא יוצאים ממנו ולא מתמקדים בדברים הרלבנטיים שלשמם התכנסנו כאן בכלל, להבין על מה ההתנגדויות.

<קריאה: מה גם שלא ברור לי, סליחה, אם הדברים הם כל כך מיושמים כבר היום, מה יש להתנגד להמלצות?

<קריאה: תזרמו עם זה.

<קריאה: המציאות היום בשטח מוכיחה דבר אחד מאד ברור: או שהתכנית המשטרתית לא מיושמת, או שהיא מיושמת והיא לא עובדת.

<קריאה: הנתונים לא השתנו, הם עדיין חמורים ומטרידים מאד ואנחנו צריכים להתעסק בזה.

<קריאה: לא בהכשרות - - -

קארין אלהרר: תודה, דברייך נשמעו.

<קריאה: אשמח אם תקצרי לשם, אותם.

קארין אלהרר: אני מודה לך על כלים ניהוליים חשובים.

<קריאה: או.

<קריאה: קיי, בבקשה.

קארין אלהרר: אני לומדת כל יום.

קארין אלהרר: תשמע, אני חייבת לומר, זה שאתם מיניתם קצין – יופי.

קארין אלהרר: עכשיו תראה, לי זה נראה, ממה שאתם מתארים "מינינו קצין", "אנחנו נעשה עבודה פנימית, יצא מה שייצא" וזהו.

קארין אלהרר: כי אחרת, הדעת נותנת שתבואו ותגידו: הנה, מינינו, הנה, אנחנו משתפים פעולה, הנה, אנחנו ביחד עם הגורמים האחרים אבל זה לא מה שאתם עושים אז תגיד לי אתה איך אני צריכה לקרוא את המהלך הזה.

קארין אלהרר: אי אפשר, תראו, אי אפשר להגיד "אני עם אבל אני ארגיש בלי".

קארין אלהרר: זה הניסיון כאן.

קארין אלהרר: להיות עם ולהרגיש בלי.

<שמואל בוקר: אני חושב שאי אפשר לקחת - - - כמו זה שמינינו קצין לנושא, סליחה - -

קארין אלהרר: סליחה, היו טענות מאד מאוד קשות לגבי שימוש חורג בטייזר - - -

<שמואל בוקר: ולכן אנחנו מינינו קצין - - -

קארין אלהרר: ולכן מיניתם.

<שמואל בוקר: איש מקצוע שזה כל העיסוק שלו.

קארין אלהרר: הכול בסדר.

קארין אלהרר: אני לא חלילה חלקתי על מקצועיותו של האיש שמונה.

<שמואל בוקר: המקצועיות והייעוד שלו.

קארין אלהרר: בסדר, אז אני אומרת, אני לא חולקת.

<שמואל בוקר: אין לנו למשל - - -

קארין אלהרר: אין מחלוקת בעניין, אדוני.

קארין אלהרר: עכשיו אני שואלת, או.

קארין אלהרר: קיי, בוא נתקדם הלאה.

קארין אלהרר: אם הכול בסדר והוא אכן עושה את עבודתו נאמנה ואין לי ספק בלבי שכך הוא עושה, למה לא לשתף פעולה עם משרד המשפטים בעניין הזה?

<שמואל בוקר: אמרתי שאנחנו נבחן את כל הנהלים.

קארין אלהרר: מה זה "נבחן"?

קארין אלהרר: יש פה ממשלה שלמה, אדוני, ממשלה שלמה עמדה על רגליה כדי ליישם את המלצות הדוח.

קארין אלהרר: באה משטרת ישראל ואומרת: חוץ ממני, אני הבן החורג - - -

<שמואל בוקר: לא, סליחה - - -

קארין אלהרר: כי אני עושה תהליכים אצלי בבית אבל אני בצד, אני לא משתתף בחגיגה הגדולה, אני עושה את זה אצלי.

קארין אלהרר: זה יופי שזה אצלכם, זו התחלה מבורכת, אבל מה הלאה?

קארין אלהרר: איך זה משתלב בתוך התכנית הממשלתית?

<שמואל בוקר: אני חושב שזו לא האמירה שלנו.

<שמואל בוקר: אני חושב שהאמירה שלנו הייתה שאנחנו מצטרפים.

<שמואל בוקר: האמירה שלנו הייתה שדברים שאנחנו עושים מיותר שיירשמו כי אנחנו ממילא עושים אותם.

קארין אלהרר: תראה, אם הייתי היחידה שסבורה כך, מילא.

קארין אלהרר: אני שומעת מדבריה של מנכ"לית משרד המשפטים שגם היא רואה בעין – לפחות בהרמת גבה, למה המשרד לא הסכים לקבל על עצמו את ההמלצות אתמול בהחלטת הממשלה.

קארין אלהרר: תראו, אני מכירה את הנתונים המזעזעים - - -

<אמי פלמור: גבירתי, אני אחזור ואציין.

<אמי פלמור: ישבנו עם האנשים שיושבים פה - - -

קארין אלהרר: בסדר והם הסכימו.

קארין אלהרר: ובסוף, גבירתי יודעת יותר טוב מכל אחד בחדר הזה, בסוף יש נפקות להחלטת ממשלה, הגם שיש נתונים מזעזעים על עד כמה החלטות ממשלה - - -

מירב בן ארי: לא מיושמות - - -

קארין אלהרר: מיותרות כן או לא אבל בסוף, אפילו אם הם אפילו לא נכנסים להחלטת הממשלה, הסבירות שהם ייושמו יותר נמוכה.

מירב בן ארי: עד אפסית.

קארין אלהרר: אני חושבת שהוועדה - - -

מירב בן ארי: אני רוצה להגיד לך משהו על הבעיה המרכזית.

מירב בן ארי: לא, אני רוצה להגיד לך משהו.

מירב בן ארי: הבעיה המרכזית בעיניי שהגזענות נגד יוצאי אתיופיה קיימת והיא, מה שנקרא, חוצה משרדים, חוצה הכול אבל בעיקר בשנה שנתיים האחרונות, ניקח את האירוע שעלה שכאן, הזרקור היה נגד משטרת ישראל ודווקא מכם, שהיו כל כך הרבה תלונות על התנהלות המשטרה, דווקא אתם שמתם את עצמכם מבחינת נראות ציבורית, לא משנה מה תעשה עכשיו, אני מצטערת לומר לך, כל מה שהיית צריך, הרי מה אתה אומר פה: אני כבר בעסק, אני כבר בפנים, אני מגויס, אני מגייס צעירים כמתנדבים, אני נותן טפסים, אני עושה גישור, אז למה לא אימצת?

מירב בן ארי: הרי זו כל ההצעה.

מירב בן ארי: הרי אתה, סליחה, לא, המשטרה היא גוף שהופנה כלפיו הזרקור הכי משמעותי בנושא גזענות.

מירב בן ארי: אתם הייתם הראשונים שצריכים לעמוד מאחורי הדוח ולא הראשונים להגיד לא.

<שמואל בוקר: מה שאת אומרת - - -

מירב בן ארי: זה בעיניי ואני אחרי שעתיים ישנה בלילה, לא צריך להיות כל כך מפוקס כדי להבין את הטעות שנעשתה פה ואדוני, אני רוצה להגיד לך, אני בטוחה שאתם עושים, אני גם הרבה, שבנצ'י באה וכעסה - - - אני יצאתי נגד - - -

<קריאה: מה זה "לא הולכים לאמץ"?

<קריאה: ככה עובדים במדינה.

מירב בן ארי: כך עובדים במדינת ישראל וזה לא יעזור לך, דרך אגב - - - תשב פה, לא תשכנע אותי, לא תשכנע אותי, אתם הייתם הראשונים שצריכים לבוא ולהיות מאחורי הדוח.

קארין אלהרר: אתה יודע מה, אל תשכנע אותנו, באמת איך אתם באים לשכנע את יוצאי הקהילה האתיופית לתת בכם אמון שוב?

מירב בן ארי: זה מה שאמרתי מהתחלה, דרך אגב.

קארין אלהרר: זה הבסיס.

<שמואל בוקר: כל התכנית שהתחלתי לציין אותה לפני כן, נעשתה בשיתוף הקהילה.

<קריאה: אנחנו לא שבט ואין לנו נציגים.

<קריאה: אנחנו אינדיווידואליים ולכל אחד יש את - - - שלו ואת היכולת שלו ואת ההחלטות שהוא מקבל בעצמו, אז לא היה שיתוף - - - אתה מוזמן לקרוא את הדוח, הערה 28 ופשוט לעבור עליו.

קארין אלהרר: אבי יאלו, בבקשה.

<אבי יאלו: תודה קארין, על זה שאת נאמנה לסיפור הזה ומלווה אותו הרבה זמן.

<אבי יאלו: זה דיון רביעי, חמישי, אני כבר לא זוכר, השתתפתי ברובם אבל, רוב הדברים נאמרו פה, גם על ידי המנכ"לית וגם על ידי חברות הכנסת.

<אבי יאלו: אני לא מבין, לא מצליח להבין איך משטרת ישראל, כגוף, הרי אפשר לדבר על חינוך הרבה, אפשר לדבר על משרד הבריאות, משרד הרווחה, כלכלה וכו' אבל הגוף הזה, הגוף המשטרתי, הגזענות בו מושרשת מלמעלה עד למטה, איך הם מתנגדים לדבר הזה?

<אבי יאלו: הרי המחאה שלנו - - - בדבר אחד, יצאנו למחות נגד האלימות המשטרתית.

<אבי יאלו: לא עסקנו בחינוך, לא עסקנו בכלכלה, עסקנו בגזענות המשטרתית.

<אבי יאלו: הגזענות המשטרתית הזו, שמקיימת פרופיילינג, זו שמעכבת ילדים, לא רק ילדים, גם מבוגרים, גם אלה שהתברגו והגיעו להישגים וכו', לא זוכים לאיזושהי התנהגות הולמת מהמשטרה.

<אבי יאלו: הדוח הזה שהם - - - לדבר עליו, התכנית המשטרתית, כל כולו מדבר על הבעיות של הקהילה האתיופית.

<אבי יאלו: אני לא צריך, עם כל הכבוד, שאנשי משטרת ישראל יכירו את התרבות שלי, את המאפיינים - - - שלי, אני לא צריך את זה, אני גם לא צריך מתורגמן, אני לא צריך את הדברים האלה, לא צריך את הדברים האלה.

<אבי יאלו: כל מה שהם עסקו בו בתכנית הזו זה להכיר כשירות תרבותית, זה מה שהם עשו אבל, מה שהם התנגדו לו, חמש עשרה ההמלצות האלו שהם התנגדו להן, שעשר מהן בפירוש ובבירור, הן בכלל לא מופיעות בתכנית הזו שהם כל כך מהללים אותה ולא בה הם מסתכלים.

<אבי יאלו: זה הזוי, זה לא צריך להיות מפוקס?

<אבי יאלו: כמו שחברת הכנסת אמרה, איך אתם לא מיישמים?

<אבי יאלו: או.

<אבי יאלו: קיי, אתם אומרים שזה חלק מהעבודה שלכם, אהלן וסהלן, תבואו ותגידו: אנחנו מאמצים את זה.

<אבי יאלו: מאד חשוב לזכור, הדוח הזה הוא דוח חשוב, הוא דוח היסטורי ואני מעריך את מנכ"לית משרד המשפטים ואני מכיר תודה לראובן - - - שכינס את הוועדה הזו, שהם היו חלק ממנה לאורך כל הדרך, שלא היתממו פה.

<אבי יאלו: הם היו והסכימו לגבי ההמלצות האלו אבל לא יכול להיות שהיום הם יושבים כאן וגם אתמול ומספרים שהם עושים עבודה ושהם בכלל לא צריכים ליישם את ההמלצות האלו.

<אבי יאלו: חברים פה הזכירו, אנחנו נמצאים בנקודת מפנה.

<אבי יאלו: אנחנו אחרי שנה של מחאה, אנחנו אחרי ארבעים שנה, יותר מארבעים שנה שחווים את הגזענות בכל הרבדים, גם דרך החינוך אבל בעיקר בשנים האחרונות מתאפיינת גזענות במשטרה ובמה שהיא עושה.

<אבי יאלו: הסרטונים שרצים ברשתות הם סרטונים שמראים איך הם משתמשים בטייזר, איך הם מכים נערים ממוצא אתיופי.

<אבי יאלו: לא צריך להיות גאון גדול.

<אבי יאלו: אנחנו רגע לפני שתיכף מגיע אלינו לפה, לפני שנראה פה את מראות בולטימור.

<אבי יאלו: אנחנו לא מאיימים, אנחנו גם לא רוצים לאיים, אבל אני אומר לָך בכנות גמורה ואני שומע את רחשי הצבור, אני שומע את אותם ילדים, את אותם נערים שרואים חדשות לבקרים איך שוטרים מתעמרים בחייהם, היום הזה לא רחוק שבו אנשים יגידו: הגיע הזמן לקום ולעמוד על נפשנו.

<אבי יאלו: אנשים יעמדו על נפשם ולא תהיה ברירה ולא יהיה לך דוח.

<אבי יאלו: צריך להבין את זה, משטרת ישראל צריכה להפנים את זה ואת יודעת מה, אני לא מצפה שמשטרת ישראל תהיה מגויסת לדבר הזה.

<אבי יאלו: אני רוצה שיכפו עליה את הדבר הזה.

<אבי יאלו: לא צריך שהם יהיו מגויסים כי כל פעם – ואמרתי את זה גם בדיון שעבר שכינסת – הם כל פעם באים ומספרים לנו שעוד שבועיים, עוד חודש, הם ילמדו את הנושא.

<אבי יאלו: כמה לימודים צריך?

<אבי יאלו: כמה?

<אבי יאלו: זה לא יכול להיות.

<אבי יאלו: אני אומר בכנות גמורה.

<אבי יאלו: אם אנחנו רוצים - - - ואנחנו רוצים לראות פה שינוי אמתי, אז בואו נפסיק עם הסיסמאות האלו, תכירו בעובדה שהמשטרה שאתם חלק ממנה היא משטרה חולה, היא משטרה גזענית, שהגיע הזמן לעשות בה בדק בית אמתי ורציני וניתנה דוגמה על כך, שכשמשטרת לוס אנג'לס לא רצתה אז כפו עליה.

<אבי יאלו: המדינה כופה.

<אבי יאלו: אתם צריכים לכפות על המשטרה ולא לחכות שהם ישתלבו ויקבלו את זה אבל אם אתם חושבים שיש לכם את הפריבילגיה לחכות שמשטרת ישראל תיישם או תקבל את זה, אז אתם טועים, כי המציאות היא מאד דינמית.

<אבי יאלו: אנחנו חיים את המציאות, אנחנו חיים בשטח, אנחנו רואים מה זה.

<אבי יאלו: אני לא נציג ציבור, אני לא מנהיג, אני אדם שחרד לגורלו.

<אבי יאלו: אני אדם שרואה את המציאות כהווייתה, לא דרך סיסמאות, לא דרך כל מיני קמפיינים, לא דרך כל מיני ריקודים - - - וכל מיני דברים מהסוג הזה.

<אבי יאלו: אנחנו לא שם.

<אבי יאלו: אני רואה ואני יודע ואני מזהיר ואומר, אם אתם, ואני לא פונה למשטרת ישראל, משטרת ישראל היא חלק ממנגנון, היא חלק מהמדינה, היא לא בעלת הבית פה, היא ממש לא, מי שבעל הבית פה זה ממשלת ישראל.

<אבי יאלו: ממשלת ישראל צריכה להנחות אותם, לכפות עליהם, בצורה שלא משתמעת לשתי פנים.

<אבי יאלו: אתם תעשו וזהו.

<אבי יאלו: ראש הממשלה באומץ רב דחה לשבוע הבא כדי להתמקד על חמישה עשר הסעיפים האלה.

<אבי יאלו: אני מקווה שלמרות שאני יודע שיש להם כל כך הרבה בלוף ובולשיט, אני מצטער על המלים האלו אבל הם כל כך כאלה שיבואו גם לראש הממשלה ויספרו לו סיפורים שלא היו מעולם, שהם יעשו ועושים.

<אבי יאלו: ראש הממשלה צריך, פשוט מאד ואני מקווה שגבירתי תמשיך לעקוב אחרי הדבר הזה, ראש הממשלה יקבל, כמו שהוא עשה והקים את הוועדה הזאת באומץ רב, הכיר בגזענות חרף העובדה שלאורך כל השנים, גם לפני ארבע שנים התנגד בכלל להכיר בגזענות, כי גזענות נוגדת את האתוס הציוני, אז הגיע הזמן שראש הממשלה יקבל באומץ רב ויישם את חמש עשרה ההמלצות ורק אז - - -.

<אבי יאלו: אנחנו, כשבאנו ונכנסנו לוועדה של אלי פלמור, אנחנו באנו מתוך תחושה שהגיע הזמן לשנות בצורה רדיקלית את המציאות.

<אבי יאלו: לא פחות.

<אבי יאלו: הגענו, באמת הגענו עם רעיונות כי אנחנו כאקטיביסטים, היה לנו חשוב לבוא ולהשמיע את הדברים ולצפות ולא רק לצפות אלא לדברים ישימים.

<אבי יאלו: נכון, התפשרנו.

<אבי יאלו: המסמך הזה, החמישים ושלש המלצות האלו, הן אחרי שהתפשרנו כבר, זה כבר - - -

קארין אלהרר: תודה.

<אבי יאלו: והבנו שצריך להיות יותר פרגמטיים אבל חשוב מאד, בלי חמש עשרה ההמלצות האלו - - -

קארין אלהרר: ברור.

<קריאה: זה המינימום.

<אבי יאלו: זה המינימום - - - משטרת ישראל, הדוח הזה לא יהיה שלם.

<אבי יאלו: הדוח הוא חשוב גם בלי אבל בלי החמש עשרה המלצות האלו שזה אומר - - -

קארין אלהרר: הדברים נשמעו.

<אבי יאלו: אגב, רק לתקן, אני לא רוצה להאמין למשטרת ישראל.

<אבי יאלו: אני רוצה שמדינת ישראל תדאג לכך שמשטרת ישראל תעשה את עבודתה נאמנה, שהם יאכפו את החוק כמו אצל כולם בצורה שווה - - -

קארין אלהרר: בצורה שוויונית.

<אבי יאלו: זה מה שאנחנו רוצים.

קארין אלהרר: תודה.

קארין אלהרר: יצחק, בוא בבקשה.

קארין אלהרר: שב ליד השולחן.

<קריאה: בסדר, אני יכול לדבר מכאן.

קארין אלהרר: אבל אני רוצה שגם הפרוטוקול ישמע אותך.

<קריאה: כרגע, אנחנו מבזבזים זמן על התחמקויות של נציגי המשטרה, כן הסכמנו, לא הסכמנו.

<קריאה: קרוב לשנה אנחנו מנהלים את אותו ריטואל.

<קריאה: יש גם את הריטואל הקבוע שהם זורקים אחריות על מח"ש ומח"ש טוענים שהם הביאו את המסקנות, שצריך להעמיד לדין שוטרים במקרים רבים שקרו פה.

<קריאה: אני חושב שמדינת ישראל צריכה לחוקק חוקים ולהגדיר את הגזענות כטרור.

<קריאה: האנשים שהם פושעים בתוך המערכת הממסדית צריכים לשבת מאחורי סורג ובריח ולא ללכת ולעבור דין משמעתי אצל נציבות המדינה או לעבור דין משמעתי בתוך המשטרה, כי שום דבר לא ישתנה.

קארין אלהרר: תודה.

<קריאה: אפרופו משרד המשפטים ואני מעריך את אמי פלמור - - - הרבה פעמים אישה שעושה עבודת קודש.

<קריאה: אתמול הפרקליטות, אחרי שהדוח הזה פורסם, הגישה ערעור על פסק הדין שניתן בבית הדין בבאר שבע, על הזכויות של הקייסים והרבנים.

<קריאה: משרד המשפטים עצמו, יד ימין לא יודעת מה יד שמאל עושה.

<קריאה: אתם בושה, אתם בזיון, אתם בזים לנו, סליחה, זה מה שאני אומר.

<קריאה: אני קורא לחברי הכנסת פה ללכת ולחוקק חוקים אגרסיביים וקשים כנגד גזענים בממסד.

<קריאה: נקודה.

<קריאה: זה יפתור את הבעיה.

קארין אלהרר: תודה רבה.

קארין אלהרר: הנושא הזה ייבדק.

קארין אלהרר: עורכת הדין אדנקו.

<אדנקו סבחט חיימוביץ': אני פה על תקן נציגת לשכת עורכי הדין ואני רוצה לברך ולומר שלשכת עורכי הדין שותפה למאבקים בגזענות ואפליה ומברכת מאד על הדוח ועל הדיון בוועדה.

<אדנקו סבחט חיימוביץ': אני אומר שכבר הבענו בעבר עמדה גם בנושא הטייזר וחשבנו אז, שדרוש דיון מעמיק בסוגיה נוכח ההשלכות רפואיות שספק אם הן נבחנו בזמנו.

<אדנקו סבחט חיימוביץ': כמובן מצטרפים למה שנאמר בדוח הוועדה לגבי בדיקת הנהלים עצמם, אופן השימוש, תדירות השימוש וכו' וככלל, גם בדיקת אופן הדיווח על השימוש בטייזר.

<אדנקו סבחט חיימוביץ': אנחנו רואים חשיבות גדולה בשקיפות עבודתה של המשטרה ובשקיפות הדיווח על עבודתה של המשטרה ועל מה שהיא עושה.

<אדנקו סבחט חיימוביץ': ואני חושבת שנעשה פה ניסיון לקבל תשובות ואני לא אכנס לזה אבל אני חושבת שזה חלק מהשיח וטוב ייעשה אם הדברים יקבלו פן אחר.

<אדנקו סבחט חיימוביץ': לגבי מצלמות הגוף אני אומר שאם דיברנו על שקיפות וצעדים בוני אמון אז זה אחד הדברים שהוא אינטרס של כולנו ואין לי ספק שזה יביא בסופו של יום, מטבע הדברים, להפחתת השימוש בכוח.

<אדנקו סבחט חיימוביץ': אני רוצה לומר משהו בנימה אישית ולא בכובעי כנציגת הלשכה.

<אדנקו סבחט חיימוביץ': מאחר והתפתח פה איזשהו דיון אז אני חורגת ומבקשת לומר משהו בנימה אישית.

<אדנקו סבחט חיימוביץ': אני הייתי חברה, לקחתי חלק בשני הצוותים.

<אדנקו סבחט חיימוביץ': גם בצוות המשטרתי וגם בצוות של משרד המשפטים ואני רוצה לומר בצורה חד משמעית שלא משתמעת לשתי פנים.

<אדנקו סבחט חיימוביץ': הדוח ממשרד המשפטים הוא דוח משלים למשטרה.

<אדנקו סבחט חיימוביץ': הוא לא סותר אותו בשום צורה.

<אדנקו סבחט חיימוביץ': מרבית הדברים הם דברים קריטיים כדי להשלים את העבודה שנעשתה במשטרה ואני אומרת את זה ממקום של - - - הרבה דברים לא הצלחנו להכניס לעבודה בצוות המשטרתי וקפצתי, ברמה האישית אני אומרת את זה, קפצתי על ההזדמנות.

<אדנקו סבחט חיימוביץ': אני סניגורית במקצועי ואני חווה את זה דרך הלקוחות שלי - - - על בסיס לאומני.

<אדנקו סבחט חיימוביץ': שמחתי שהוקמה הוועדה במשרד המשפטים ואני חושבת שמדובר בעבודה משלימה וקריטית.

<אדנקו סבחט חיימוביץ': זו דעתי האישית ועמדת הלשכה שטוב יעשו כל המשרדים אם הם יאמצו את דוח הוועדה במלואו ללא הסתייגויות.

קארין אלהרר: תודה.

קארין אלהרר: פנטון?

<קריאה: יצא.

קארין אלהרר: יצא.

קארין אלהרר: שלומית ברהנו?

קארין אלהרר: בבקשה.

<שלומית ברהנו: אני לא רוצה לחזור על הדברים שנאמרו כאן אבל חשוב לי לדבר כבת הקהילה האתיופית על התחושה האישית שלי.

<שלומית ברהנו: לקחתי חלק בוועדה הזו מהסיבה הפשוטה שהמציאות היא מאד מאוד קיצונית.

<שלומית ברהנו: ניסינו להביא אותה לידי ביטוי בדוח הזה כמה שניתן ועדיין לטעמי, הדוח לא משקף את המציאות הקשה ביותר שאנחנו נתונים תחתיה.

<שלומית ברהנו: אני משערת שכל הקהילה האתיופית כבר שבעה מהבטחות ומדוחות על דוחות, ועדות על ועדות ונקעה נפשה מהמתנה בלתי פוסקת לתיקון העוולות נגדה.

<שלומית ברהנו: מבחינתי, המחאה האחרונה במאי 2015 הייתה בסימן תמרור אזהרה והדוח הזה הוא בבחינת הזדמנות אחרונה, כי אנחנו הולכים ומדרדרים למציאות מאד מאוד בעייתית, שיכול להיות שהיא תהיה ללא חזור.

<שלומית ברהנו: ופה צריך לומר למי שיְיצא נגד כל ההמלצות האלו שהן בהכרח לא מייצרות לנו גם ככה מציאות טובה, מציאות מושלמת.

<שלומית ברהנו: אני לא אקום למחרת בבוקר שהדוח הזה ייושם על כל חמישים ושלש ההמלצות שלו, אני לא אקום למחרת לעולם אוטופי וורוד.

<שלומית ברהנו: זה לא יקרה גם ככה ולכן המינימום המתבקש מכל המשרדים זה ליישם.

<שלומית ברהנו: זו רק התחלה, התחלה מסוימת של שינוי.

<שלומית ברהנו: התחלה מסוימת שתטמיע פה אורח חיים ומציאות שבני הקהילה האתיופית חיים פה בחברה שוויונית.

קארין אלהרר: תודה.

<קריאה: אני רק רוצה לצטט פה מדברי המפכ"ל ולהמחיש מה קורה פה למשטרה.

<קריאה: המפכ"ל הגיב לסגירה של התיק של יוסף סלמסה.

<קריאה: אני רק רוצה לצטט משפט אחד מתוכו "לעניין דוחות שקריים לכאורה, ראשית, שימוש בטייזר אינו טומן אזהרה מוקדמת על פי הנהלים, מה שמייתר כל צורך לשקר, גם אם לא ניתנה אזהרה".

<קריאה: אלה דבריו.

<קריאה: הקצין, אם אני לא טועה חזי מנח, ישב אתנו בדיון, קצין טייזר ארצי ישב אתנו בדיונים והקריא לנו, הביא לנו גם את המסמכים של נוהל שימוש בטייזר ואני מקריאה לכם את זה עכשיו מתוך אתר של המשטרה, כן?

<קריאה: אני מקריאה את הדברים "חובת אזהרה במצבי הפעלה המוגדרים בסעיף 7(א)1-3.

<קריאה: נוסח האזהרה יהיה כדלקמן: עצור או שאני מפעיל טייזר.

<קריאה: - - - עצור בשימוש בטייזר תופסק ההפעלה".

<קריאה: בכל מקרה הנהלים בעצמם, כפי שכתובים פה שחור על גבי לבן באתר המשטרה, מחייבים וזה גם על פי מה שהקצין אמר לנו, מחייבים מתן הוראה ואזהרה לפני הפעלת שימוש בטייזר והמפכ"ל בכבודו ובעצמו כאן טוען שאין חובה.

<דרור מתתיהו: רק כדי להשלים את מה שאת אומרת, להשלים השלמה קטנה שאנשים פה יבינו.

<דרור מתתיהו: כותבים אותם שוטרים בדוחות הפעולה, לא "לחשנו", לא "אמרנו" אלא "צעקנו לעברו של יוסף" - - -

קארין אלהרר: זה לא נשמע בהקלטה.

קארין אלהרר: שמעתי את ההקלטה.

<קריאה: או.

<קריאה: קיי, להגיד אין חובה לתת אזהרה בזמן שהנהלים אומרים אז תסתנכרנו קודם על עצמכם גם ברמת - - - הנחיות של - - - צבור.

קארין אלהרר: תודה.

קארין אלהרר: צגה מלקו.

<צגה מלקו: תודה גבירתי היושבת ראש.

<צגה מלקו: אני חברה בוועדה.

<צגה מלקו: קודם כל אני משבחת את המנכ"לית, אמי עשתה עבודה נפלאה.

<צגה מלקו: אני רוצה להגיד לגבי משטרת ישראל.

<צגה מלקו: אני הצטרפתי לוועדה, פניתי לאמי, מסיבה אחת.

<צגה מלקו: כולכם זוכרים ב-96', כבר עשרים שנה עברו, את הסיפור של פרשת הדם.

<צגה מלקו: המחאה הכי גדולה שהייתה של הקהילה.

<צגה מלקו: אני הייתי בין מוביליה.

<צגה מלקו: הבן הבכור שלי היה בן שנה וחצי, שנה וחצי אחרי זה ילדתי אבל לצערי הרב, אחרי עשרים שנה הבנים שלי יצאו להפגין נגד גזענות ואפליה.

<צגה מלקו: אני יכולה להגיד לכם פה, באופן אישי, אני גרה בירושלים, שני הבנים שלי, כל אחד, אני לא מאמינה אם יש מישהו יוצא אתיופיה שהילדים שלו ובמיוחד הבנים שלו, ששוטר לא עזב אותם פעם בחיים שלהם.

<צגה מלקו: דבר כזה לא קיים.

<צגה מלקו: לא קיים.

<צגה מלקו: אם תשאלו כל האימהות.

<צגה מלקו: בנוסף, לא יכול להיות שאנחנו בני העדה יוצאי אתיופיה נחנך את הילדים שלנו ביחס למשטרת ישראל, שאמורה לשמור על ביטחוננו, ש"אם תראו שוטרים תעברו לצד השני של הכביש".

<צגה מלקו: זה נורא ואיום, זה מה שקורה.

<צגה מלקו: תשאלו כל אחד ואחת.

<צגה מלקו: בנוסף, אני אספר לכם, אני במקצוע שלי עיתונאית, שדרנית ב"קול ישראל", רדיו ותכנית טלוויזיה ובתכנית הרדיו יום יום עולה הדבר הזה.

<צגה מלקו: הורים, תשמעו, זה באמהרית, ההורים, במיוחד הבנים שלהם.

<צגה מלקו: הנה, החופש הגדול, אימהות ואבות כולם בעבודה, לא יכול להיות שמשטרת ישראל לא תיקח חלק בזה, לא יכול להיות.

<צגה מלקו: אתם זוכרים למה הוועדה קמה?

<צגה מלקו: מאיפה ההפגנה?

<צגה מלקו: איך התחילה ההפגנה?

<צגה מלקו: בגלל אלימות משטרתית.

<צגה מלקו: שכחתם את זה.

<צגה מלקו: לכן אני מבקשת ממשטרת ישראל, יכול להיות שהכתובת לא אתם אלא שהכתובת היא ממשלת ישראל.

<צגה מלקו: כל הכבוד לראש הממשלה שהחליט להקים את הועדה, הועדה - - - חמישה חודשים ועוד פעם אני אומרת כל הכבוד לאמי, יום ולילה ישבנו ועבדנו, אין שום סיבה שלא תאמצו אותם.

<צגה מלקו: מה זה אמון?

<צגה מלקו: אני לא צריכה לתת אמון במשטרת ישראל - - -

קארין אלהרר: תודה.

<צגה מלקו: היא צריכה לעשות את עבודתה, אני - - - אימהות בשקט לישון.

<צגה מלקו: אני לא צריכה לפחד מה יעשו שוטרים לבן שלי.

<צגה מלקו: לא מוכנה.

קארין אלהרר: תודה, תודה רבה.

קארין אלהרר: יובל.

קארין אלהרר: בבקשה, מר יובל חיו, צוות מבקר המדינה.

<יובל חיו: גבירתי יושבת הראש.

<יובל חיו: קודם כל אני בהחלט מצטרף לברכות על עבודת הצוות למיגור הגזענות נגד יוצאי אתיופיה.

<יובל חיו: אנחנו, כמשרד מבקר המדינה, מטבע הדברים, אני חושב שכבר בעת הקרובה נשלב את הנושא של מעקב אחרי היישום של הדברים האלה, במסגרת תכנית העבודה.

<יובל חיו: זה יונח על שולחן מבקר המדינה ואני מאמין שזה ישולב בתוך התכנית.

<יובל חיו: המעקב שלנו, כמו שאתם בטח מבינים, יהיה מאד פרטני.

<יובל חיו: על כל סעיף שנכתב פה והממשלה סמכה את ידה עליו, יהיה פה מעקב פרטני לגבי היישום של הדברים הללו.

<יובל חיו: ללא קשר למעקב, כבר בדיונים הקודמים דיווחנו על כך ואנחנו למעשה, שילבנו בתוך התכנית שלנו כניסה לבדיקה, מעבר לחוות הדעת שנכתבה על הטייזר, שצריך גם לבדוק איפה נמצאים מבחינת היישום של ההמלצות שנכתבו בחוות הדעת הזו.

<יובל חיו: אנחנו כבר נכנסנו לבדיקה, אני יכול לומר, אולי בנושאים הרגישים ביותר שנוגעים למה שנדון פה היום.

<יובל חיו: אנחנו נמצאים כרגע בביקורת על הטיפול המערכתי בעבירות שוטרים.

<יובל חיו: בסופו של דבר זה עֵצֶב מאד רגיש, זו נקודה שאנחנו צריכים להתבונן בה גם מתוך אחריות וזהירות אבל גם מתוך מקום שבסופו של יום אם יש בעיה בתחום הזה, להניח אותה על השולחן ולומר את זה בצורה ברורה.

<יובל חיו: כן, אני יכול לומר שמסתמן שקיימת בעיה מבנית בכל הטיפול בנושא הזה.

<יובל חיו: קיימת בעיה מבנית כי אנחנו יכולים למצוא גוף כמו מח"ש שעושה את מלאכתו ועובד לפי העקרונות המשפטיים שלפיהם הוא אמור לעבוד ולקבל את ההחלטות, ויש את משטרת ישראל שגם היא נמצאת במקום שבו היא צריכה בסוף לעשות את הטיפול המשמעתי אבל, ככל הנראה, בתווך הזה, בין כתבי אישום של מח"ש לבין תוצאה משמעותית במשטרה יש הרבה הרבה מאד מקרים והרבה מאד תיקים שצריך לבחון אתם את השאלה, האם היום המבנה שניבנה לצורך מתן מענה בתחום הזה, נותן את המענה.

<יובל חיו: אני אומר את זה מתוך ראיה בונה.

<יובל חיו: אנחנו עושים את הביקורת הזו מתוך גישה לבוא ולתת פתרונות כדי שלא נגיע למצבי שבר ונראה לי שאנחנו כבר חווינו מצבי שבר בעת האחרונה.

<יובל חיו: ואני אומַר שטיוטת הדוח הזה תישלח לכל המבוקרים בחודש אוקטובר.

<יובל חיו: אני מצביע על המועד.

<יובל חיו: בחודש אוקטובר טיוטת הדוח תישלח למבוקרים ולגבי פרסום הדוח, אנחנו מניחים את זה על שולחן ראש הממשלה במסגרת הדוח השנתי.

<יובל חיו: פעולה נוספת שאנחנו עושים היא דוח נוסף על מניעת אפליה באספקת מוצרים ושירותים וכניסה למקומות ציבוריים.

<יובל חיו: תחום האכיפה בנושא הזה מופיע בדוח שהוזכר פה היום כנקודת חולשה.

<יובל חיו: אנחנו עושים כניסה פנימה לחולשה הזו.

<יובל חיו: אנחנו מדברים וקצת משקפים אותה ונותנים תמונה קצת יותר בהירה על מהי אותה חולשה שהוזכרה בדוח של הועדה.

<יובל חיו: שני הדוחות האלה יהיו במסגרת הדוח השנתי.

<יובל חיו: אני אומַר בכנות, הייתה לנו בימים האחרונים איזושהי נקודת עצירה ששאלנו את עצמנו האם אנחנו ממשיכים עם הדוחות האלה כרגיל?

<יובל חיו: בכל זאת, יש פה איזה מהלך ממשלתי מאד כבד שנעשה ומה שמסתמן כרגע הוא שאנחנו ממשיכים כרגיל, מן הטעם שאנחנו חושבים שצריך פה הרבה כוחות פעולה כדי להניע שינוי ממשלתי בתחום הזה.

<יובל חיו: אני מאד מקווה, שוב אני אומר, מתוך מקום בונה, שנוכל לדחוף קדימה ואנחנו כמשרד מבקר המדינה, ניתן את החלק שלנו לנושא הזה.

קארין אלהרר: תודה רבה.

קארין אלהרר: אני רוצה לסכם.

קארין אלהרר: אני מתנצלת בפני מי שלא הצליח לדבר.

קארין אלהרר: אתם בוודאי מבינים שיהיה הדיון הבא ולכן, מי שלא הספיק הפעם ידבר בדיון הבא.

קארין אלהרר: בסיכומו של דיון אני רוצה להודות לך, מנכ"לית משרד המשפטים, עורכת הדין אמי פלמור על הדוח החשוב הזה.

קארין אלהרר: ואמרת בצדק רב שהאויב של הטוב מאד הוא המצוין.

קארין אלהרר: תראי, אם לומר את האמת, אני ציפיתי שתהיה חקיקה אגרסיבית, שגזענות תוכר כעבירה בפני עצמה.

קארין אלהרר: הגזענות.

קארין אלהרר: אבל אני גם מבינה שאנחנו בכלל לא הגענו למקום הזה.

קארין אלהרר: אנחנו לא שם ונדרשים צעדי ביניים.

קארין אלהרר: אני חייבת לומר, אני חברת כנסת באופוזיציה אבל אני מברכת את ראש הממשלה על הוועדה ועל הצעד הזה.

קארין אלהרר: אבל, ופה מגיע 'אבל' גדול.

קארין אלהרר: אני חושבת שגם אזרחי מדינת ישראל באופן כללי ויוצאי הקהילה האתיופית בפרט, שבעים מדוחות ומאמירות ומהתחייבויות שלא קוימו.

קארין אלהרר: לאורך שנים היו ועדות שרים ואפילו הוקצו משאבים ולא קרה הרבה.

קארין אלהרר: והגענו למקום הזה שיש מחאות, שהפכו להיות גם אלימות.

קארין אלהרר: זה הזמן.

קארין אלהרר: ואז יצאנו לעוד ועדה.

קארין אלהרר: עכשיו תראו, פה ותודה יובל על החידוד של הדברים ועל שחלקת אתנו שיש דוחות מבקר המדינה בדרך, כי אני חושבת שבכוחות משולבים, תמיד ביחד זה כוח ובכל זאת כוחות משולבים בעניין הזה יפתרו את הבעיה.

קארין אלהרר: זה יהיה במשרד המשפטים, זה יהיה במשרדים הממשלתיים האחרים, זה יהיה במבקר המדינה וזה יהיה בוועדה לביקורת המדינה.

קארין אלהרר: הגזענות כאן.

קארין אלהרר: אנחנו יכולים לעצום עיניים ולדמיין לנו עולם מקביל אבל הגזענות כאן ואנחנו צריכים לדעת למגר אותה, בכל המישורים.

קארין אלהרר: עכשיו אני פונה למשטרת ישראל.

קארין אלהרר: אני חושבת שגם אם אתם עושים עבודה משמעותית אצלכם, אל"ף, אני אברך עליה, הראשונה שאברך עליה אבל אני חושבת שמעבר לעבודה הפנימית שלכם, יש עבודה מערכתית, כי הרי מה יקרה?

קארין אלהרר: נניח ואנחנו שומעים כפי שהתפרסם בימים האחרונים, שמרצה במכללה מרשה לעצמו להגיד לבן הקהילה "תחזור למקום שבאת ממנו" או "לא מגיעות לך זכויות כמו שמגיעות לאחרים", אז מי הגורם האוכף בסוף?

קארין אלהרר: מי יחקור את זה בסוף?

קארין אלהרר: אתם נקודת המפנה.

קארין אלהרר: אתם יכולים לשנות את מהלך הדברים ולכן החשיבות המכרעת היא, שאתם תהיו בתוך התהליך כחלק מהמארג הגדול.

קארין אלהרר: והחלטת הממשלה, גם אם זה ענין סמנטי בעיניכם, הסמנטיקה הופכת פה למהות.

קארין אלהרר: יש מצבים שבהם הפרוצדורה היא המהות.

קארין אלהרר: כשאתה רואה, הנה, אנחנו כאן, איפה היד שלכם, אנו נותנים לכם את שלנו.

קארין אלהרר: ואני מפצירה בכם, יש לכם עוד הזדמנות, יתקיים עוד דיון אצל ראש הממשלה.

קארין אלהרר: אני מפצירה בכם, תשנו את הגישה הזאת.

קארין אלהרר: קח את ענין הטייזר שעורר סערה גדולה.

קארין אלהרר: בצדק.

קארין אלהרר: מיניתם קצין אחראי לעניין הזה?

קארין אלהרר: מה הבעיה?

קארין אלהרר: למה שלא יישב עם עוד מישהו, עוד עין פוקחת?

קארין אלהרר: מה קרה?

קארין אלהרר: איפה האסון הגדול?

קארין אלהרר: מה, זה מפחית מהמקצועיות שלו?

קארין אלהרר: זה מפחית מהשיפוט שלו?

קארין אלהרר: לא.

קארין אלהרר: זה רק מראה: הנה, אני אתךָ.

קארין אלהרר: ולכן, אני אומרת לכם, מעבר לטעות היחצ"נית אבל לא ביח"צ אנחנו מתעסקים אלא באנשים, זו גם טעות כלפי האנשים.

קארין אלהרר: הרי מה אתם אומרים, כן, אני מוכן, אני מוכן לעשות שינויים אבל רגע, אל תפריעו לי, אל תהיו בין הרגליים שלי, אני רוצה לעשות את זה לבד?

קארין אלהרר: אי אפשר לבד, זה חייב להיות חלק ממשהו יותר גדול.

קארין אלהרר: ולכן אני מבקשת בעניין הזה, חוסר האמון שזועק פה הוא עצום.

קארין אלהרר: ואני אומרת לכם, אני רואה גם את המהלך ואת ההשתלשלות של הדיונים.

קארין אלהרר: הוא הולך ומתעצם.

קארין אלהרר: כל דיון שאנחנו באים לכאן ואנחנו שומעים את אותם משפטים ואנחנו שומעים את אותן התחייבויות אבל בלי שינוי מעשי בשטח, חוסר האמון והפער שנסדק הוא עמוק יותר.

קארין אלהרר: אני לא רוצה את זה.

קארין אלהרר: אני רוצה שבדיון הבא תבואו ותגידו: הנה, אנחנו ביחד אתם, אנחנו - - -

<אילנית בנצ'י סלאמסה: כל הזמן אומרת את זה, לצערנו, כל דיון ודיון את נותנת להם עוד הזדמנות.

<אילנית בנצ'י סלאמסה: תבואו - - -

קארין אלהרר: בנצ'י, כי אם אנחנו נרצה או לא, ואני רוצה, כי משטרת ישראל היא חלק אינטגרלי.

קארין אלהרר: אנחנו חייבים את המשטרה עם כולם, ביחד.

<קריאה: אבל - - - מוכנים לקחת אחריות - - -

<אילנית בנצ'י סלאמסה: צריכים לקחת אחריות - - -

קארין אלהרר: אני אומרת לכם - - -

<אילנית בנצ'י סלאמסה: והם לא לוקחים אחריות.

קארין אלהרר: אני אומרת לכם ואני אומרת לכם, משטרת ישראל, אם התכנית הממשלתית שלכם כפי שהצגתם בוועדת השרים, לא תואמת בסוף את ההסכמה שלכם לדוח הזה, אז אתם מבינים שיש בעיה.

קארין אלהרר: אנא מכם.

קארין אלהרר: תראו, בסוף, לטנגו צריך שניים.

קארין אלהרר: המשטרה תצטרך להביא את עצמה לשולחן מעבר לדיוני הוועדה, גם ליישום בשטח והקהילה תצטרך להביא את עצמה להגיד: אנחנו פותחים דף חדש.

<זיוה מקונן-דגו: עם מי?

<קריאה: אנחנו לא באים - - -

קארין אלהרר: רגע, אמרתי קודם המשטרה.

<קריאה: לא היינו שם - - -

<זיוה מקונן-דגו: סליחה, זה לא הגיוני, זה לא הגיוני.

<קריאה: איפה - - -

<זיוה מקונן-דגו: זה שאנחנו לא יכולים עדיין לתרום דם במדינת ישראל - - -

קארין אלהרר: זה לא העניין של המשטרה.

<זיוה מקונן-דגו: לא, לא, סליחה, הועדה - - -

קארין אלהרר: רגע, סליחה, סליחה, סליחה - - -

<זיוה מקונן-דגו: יש משרדים - - - בתוך השכונות ולא - - -

קארין אלהרר: גבירתי, אני התייחסתי לחלקה של המשטרה כרגע.

<קריאה: אבל עושים - - -

קארין אלהרר: גבירתי, כל ההמלצות האחרות התקבלו על ידי משרדי הממשלה האחרים.

<זיוה מקונן-דגו: לא, משרד הבריאות לא קיבל.

<זיוה מקונן-דגו: זה שאני לא תורמת דם, זה לא הגיוני במדינת ישראל.

פנינה תמנו: חברת הכנסת קארין אלהרר.

קארין אלהרר: בוקר טוב.

פנינה תמנו: בוקר אור.

<זיוה מקונן-דגו: זה לא הגיוני, זה לא הגיוני.

<זיוה מקונן-דגו: זה שהרבנות עדיין לא מכירה במסורת שלי, במסורת יהדות אתיופיה זו גזענות.

<זיוה מקונן-דגו: את כל הדברים האלה לא מעלים.

<זיוה מקונן-דגו: הוועדה הזו לא טיפלה בסיפורים האלה.

<זיוה מקונן-דגו: וזאת סוגיה.

<זיוה מקונן-דגו: וזאת סוגיה מהותית, מהותית לחיים שלך במדינה הזאת.

קארין אלהרר: תודה, תודה רבה.

קארין אלהרר: חברת הכנסת לשעבר.

פנינה תמנו: צר לי שלא יכולתי להיות נוכחת בדיון אבל בכל זאת, בגלל ששמעתי את הדברים שאמרה מנכ"לית האגודה הישראלית למען יוצאי אתיופיה בעניין משרד הבריאות.

פנינה תמנו: אני יודעת שבסופו של דבר הוועדה לביקורת המדינה, את עושה מעקב מאד צמוד בהרבה מאד תחומים ובהרבה מאד נושאים ונכנסת לעובי הקורה בנושא של האלימות המשטרתית.

פנינה תמנו: אני רוצה להדגיש, מעבר לכך שגם אתמול אמרתי בוועדת השרים, אין מנוס, המשטרה תצטרך לאמץ את המסקנות הללו מהסיבה הפשוטה, כנראה יש אי הבנה בהקמת הוועדה.

פנינה תמנו: הוועדה במשרד המשפטים, כמי שפעלה להקמת הוועדה, הדבר הראשון שעמד לנגד עינינו ולנגד עיני מי שפעל להקים את זה, זה שיהיה פה גורם מתכלל.

פנינה תמנו: אתם לא זרוע נפרדת מאף ארגון אחר ומאף משרד אחר ולכן, הם אמורים להיות מי שמסתכלים על זה - - - מעל.

פנינה תמנו: ולכן, המסקנות יצטרכו להיכנס לתוך הדוח הזה.

פנינה תמנו: הדוח אושר.

פנינה תמנו: צריך לפתור את הסוגיה הזאת.

פנינה תמנו: הדוח אושר, בואו נגיד את האמת, אז יכול להיות שצריך להביא לפה בשבוע הבא החלטת ממשלה נוספת.

פנינה תמנו: דבר נוסף וקצר, כי בסוף מי שמאחר אין לו פריבילגיה, לגבי ענין תרומות הדם ואני מבקשת ממך, גבירתי יושבת הראש, להיכנס לתמונה.

פנינה תמנו: לא יכול להיות ששנה יושבות על שולחנו של השר ליצמן המלצות ברורות של ועדה ציבורית.

פנינה תמנו: אחרי שאני ניסיתי לתרום דם פה, בכנסת ישראל, הוקמה ועדה ציבורית, לא ועדת ציבורית, ועדה מקצועית, מקצועית, חבריי, לא ועדה ציבורית, אנשים שהגיעו גם מאוניברסיטת ייל ואמרו: יש פה אפליה.

פנינה תמנו: הוא לא מוכן לחתום - - -

<קריאה: כי יש לו - - -

פנינה תמנו: הוא לא מוכן לחתום - - -

קארין אלהרר: רגע, רגע, פנינה.

פנינה תמנו: סליחה.

<קריאה: צריך להגיד - - - שאפשר לגעת בהן.

<קריאה: משרד הבריאות לא - - -

קארין אלהרר: סליחה, אנחנו, תראי - - -

<זיוה מקונן-דגו: מה לעשות?

<אמי פלמור: קודם כל, יש התחייבות בתוך הדוח של מנכ"ל משרד הבריאות לפרסם את המסקנות בזמן הקרוב.

פנינה תמנו: לא לפרסם, זה שנה - - - אני רוצה שיאשרו אותן.

קארין אלהרר: פנינה, שניה, הגעת בסוף, רגע.

<אמי פלמור: יש התייחסות לנושא הזה בדוח, זה נמצא בפתיח של הדוח ויש התייחסות מפורשת לדבר הזה.

<אמי פלמור: התייחסנו לדבר הזה בחומרה, כפי שהדבר הזה הובא בפנינו.

<קריאה: לאורך כל הדרך - - -

קארין אלהרר: אני רוצה לסכם.

קארין אלהרר: תראו, כמקובל, יהיה דיון מעקב בתחילת כנס החורף ואני רוצה לשמוע בשורה.

קארין אלהרר: אני מבקשת לקבל עדכון אחרי ישיבת הממשלה בשאלה האם משטרת ישראל הצטרפה למהלך הזה ואני אומרת שכולי תקווה שכך יהיה.

קארין אלהרר: תודה רבה לכולם, הישיבה נעולה.